Fiskalni savet Srbije: Podržavamo jednokratno privremeno povećanje deficita i javnog duga dok traje kriza, čak i u slučaju da bude relativno veliko, pod uslovom da se sva sredstva usmere racionalno i odgovorno | Hronika\nDARIJA KISIĆ TEPAVČEVIĆ: SAMO JEDNA VAŽNA UTAKMICA NAM SLEDI, A TO JE UTAKMICA PROTIV KORONE; APSOLUTNE BROJKE JESU VEĆE NEGO NA POČETKU EPIDEMIJE, ALI JE MANjI BROJ HOSPITALIZACIJA\nPočetna strana > Hronika > Fiskalni savet Srbije: Podržavamo jednokratno privremeno povećanje deficita i javnog duga dok traje kriza, čak i u slučaju da bude relativno veliko, pod uslovom da se sva sredstva usmere racionalno i odgovorno\nFiskalni savet Srbije: Podržavamo jednokratno privremeno povećanje deficita i javnog duga dok traje kriza, čak i u slučaju da bude relativno veliko, pod uslovom da se sva sredstva usmere racionalno i odgovorno\nFiskalni savet Srbije saopštio je danas da podržava jednokratno, privremeno povećanje budžetskog deficita i javnog duga dok traje kriza, čak i u slučaju da ono bude relativno veliko, pod uslovom da se ova sredstva usmere racionalno i odgovorno.\n„Fiskalni savet podržava i podstiče Vladu u nastojanjima da ublaži ekonomsku neizvesnost, čak i po cenu snažnijeg zaduživanja države“, navedeno je u saopštenju.\nKako je ukazano, ekonomska neizvesnost predstavlja, uz brigu o zdravlju, veliko opterećenje za jedan deo stanovnika Srbije i opravdana je finansijska intervencija Vlade, pod uslovom da se ta sredstva usmere racionalno i efikasno.\n„Cena potrebnih mera biće gotovo izvesno visoka, ali ju je opravdano platiti kako bi privatni sektor prošao kroz ovu privremenu krizu sa što manje posledica, odnosno da bi sutra svojim poslovanjem i plaćanjem poreza omogućio vraćanje novonastalog javnog duga“, naveo je Fiskalni savet.\nKako je istaknuto, najvažniji zadatak budžeta, tokom pandemije izazvane virusom korona, jeste da neposredno finanisira sve troškove borbe za živote i zdravlje gradjana Srbije.\nUz to, budžet bi morao da ima važnu ulogu u umanjenju ekonomske štete za ugrožene građane i delove privrede koji će ovom krizom biti najviše pogodjeni.\nUkazano je da će pandemija korona virusa imati „snažan negativan uticaj na svetsku ekonomiju i javne finansije većine zemalja uključujući i Srbiju“.\n„Oštar privredni pad koji se očekuje dovešće do automatskog smanjenja javnih prihoda, rasta budžetskog deficita i posledično do zaduživanja zemlje. U takvim uslovima Vlada mora da izdvoji dodatna sredstva iz budžeta za sprovodjenje mera pojačane zdravstvene zaštite stanovništva, što će još više povećati deficit i javni dug“, saopštio je Fiskalni savet.\nNavedeno je da bi, trošak ublažavanja ekonomskih posledica ove krize za privredu i stanovništvo, bio treći ozbiljan udar na budžet koji će doći preko svega navedenog i jedino ga je moguće finansirati zaduživanjem države.\nFiskalni savet, međutim, ocenjuje da jeste opravdano da država tokom trajanja ove krize deo sredstava opredeli za finansijsku podršku i poreske olakšice ekonomski ugroženim delovima stanovništva i privrede.\n„Premda će taj trošak izvesno postati javni dug koji će kasnije otplaćivati svi gradjani, Srbija je zahvaljujući zdravim javnim finansijama trenutno u mogućnosti to da uradi“, naveo je Fiskalni savet.\nMere Vlade za umanjenje ekonomske štete ove krize moraju biti racionalno usmerene na najugroženije delove stanovništva i privrede, smatraju u Fiskalnom savetu.\nPrema njihovoj oceni, trenutno su najugroženiji zaposleni u privatnom sektoru koji bi mogli ostati bez posla ili primanja i mala i srednja preduzeća koja nemaju raspoložive resurse da se izbore s padom poslovne aktivnosti.\nTrenutno nisu ugroženi zaposleni u javnom sektoru i penzioneri jer oni imaju stabilne poslove i stabilna primanja.\n„Za njih je opravdano da država tokom trajanja epidemije obezbedi redovne prihode (nepromenjene plate i penzije) i da garantuje da neće biti otpuštanja iz javnog sektora dok traje kriza“, navedeo je u saopštenju.\nFiskalni savet međutim smatra da je davanje vanrednih sredstava ovim grupama stanovništva, poput jednokratne pomoći svim penzionerima, u osnovi neracionalno trošenje novca poreskih obveznika, jer predstavlja zaduživanje svih gradjana Srbije za mere koje neće imati značajan efekat za saniranje ekonomskih posledica krize, a neće otići ni trenutno najugroženijima.\n„Ovakve mere su neracionalne tim pre što je već usvojeno odlaganje plaćanja redovnih mesečnih obaveza koje će takodje predstavljati trošak za državu i javna preduzeća“, ukazao je Fiskalni savet.\nUpozoreno je da mere Vlade moraju biti privremene, jer se sadašnja kriza suštinski razlikuje od one iz 2008. godine čiji je izvor bila globalna finansijska i ekonomska neravnoteža, koje su zahtevale relativno dugotrajan i spor oporavak i strukturne promene javnih politika.\n„Novu krizu, medjutim, izazvali su činioci koji su došli van ekonomije, pa će ona više ličiti na krize koje nastaju pod uticajem drugih prirodnih katastrofa (zemljotresi, poplave i drugo). To znači da će ekonomski pad biti oštar i nagao, ali bi privreda trebalo relativno brzo da počne da se oporavlja nakon završetka epidemije“, naglašeno je u saopštenju.\nZbog toga je, kako se dodaje, važno je osigurati to da se po završetku ove krize i javne finansije zajedno sa privredom vrate u ravnotežu, izmedju ostalog da bi se mogao servisirati novonastali javni dug.\n„Zbog toga država sada ne sme da poseže za strukturnim promenama politika poput smanjenja poreskih stopa, povraćaja dela PDV-a i dr. čak i ukoliko bi se to odnosilo na ograničen broj usluga ili proizvoda, niti za trajnim povećanjem rashoda. Pravac u kom je opravdano da se deluje u sadašnjim okolnostima jeste odlaganje određenih poreskih obaveza za preduzeća i stanovništvo koje te obaveze trenutno nisu u mogućnosti da plate, uz eventualnu jednokratnu i ograničenu finansijsku podršku najugroženijim“, piše u saopštenju.\nMere Vlade Srbije moraju, upozorio je Fiskalni savet, da budu dobro ciljane i ne smeju da dovedu do privilegovanog položaja pojedinih preduzeća.\n„Cilj fiskalnih mera koje je sada opravdano usvajati jeste da se umanji ekonomska šteta koju će epidemija da izazove. To znači da je potrebno i opravdano spasavati samo one poslove i preduzeća koji su privremeno u ozbiljnim problemima, a koja će nakon završetka krize moći održivo da posluju“, naveli su iz fiskalnog saveta.\nKako je objašnjeno, takvim preduzećima potrebno je što pre poslati jasnu i odlučnu poruku da je Vlada spremna da snosi deo troška njihovog preživljavanja tokom krize i po cenu osetnog povećanja javnog duga.\n„Na ovaj način će se izbeći prekomerno i dugoročno nepotrebno gašenje velikog broja radnih mesta i preduzeća“, ocenio je Fiskalni savet uz preporuku da bi pojavu odredjenih lobističkih grupa, koje se u ovakvoj situaciji zalažu za dobijanje trajnijih poreskih privilegija, trebalo u korenu saseći.\n:\tVaršava: Policija suzavcem rasterala protest Poljakinja protiv presude Ustavnog suda o zabrani abortusa


Пут до путних исправа бржи и јефтинији за грађане | Socijalistička partija Srbije\nPut do putnih isprava brži i jeftiniji za građane Poslanička grupa\n14 novembra, 2019 u 10:03\nSTEFANA MILADINOVIĆ, narodna poslanica Socijalističke partije Srbije, na Petoj sednici Drugog redovnog zasedanja Narodne skupštine, govorila je o setu zakona iz oblasti unutrašnjih poslova i bezbednosti.\n„…danas govorimo o paketu zakona iz oblasti unutrašnjih poslova i bezbednosti koji su veoma značajni. Tiču se unapređenja postojećih procedura, odnosno unapređenja položaja građana u ostvarivanju njihovih prava, ali i omogućavanja efikasnijeg rada i još kvalitetnije međunarodne saradnje u sektoru bezbednosti.“\n„Poštovani ministre, poštovani saradnici iz Ministarstva unutrašnjih poslova, kolege narodni poslanici, danas govorimo o paketu zakona iz oblasti unutrašnjih poslova i bezbednosti koji su veoma značajni. Tiču se unapređenja postojećih procedura, odnosno unapređenja položaja građana u ostvarivanju njihovih prava, ali i omogućavanja efikasnijeg rada i još kvalitetnije međunarodne saradnje u sektoru bezbednosti.\nNajpre bih se u nekoliko minuta osvrnula na Predlog izmena i dopuna Zakona o putnim ispravama, koji ima neka rešenja koja su, možemo reći, naprednija i efikasnija. Praktično, rešenjima u ovom Predlogu zakona ubrzavaju se i preciziraju procedure za dobijanje putnih isprava, čime se i smanjuju troškovi građana u ostvarivanju ovih prava.\nNajvažnije izmene koje bih pohvalila jesu, o čemu su moje kolege govorile, prevashodno da će se sva potrebna dokumenta za izdavanje pasoša i ostalih putnih isprava ubuduće pribavljati po službenoj dužnosti, što znači da građani više neće morati da idu na šalter, niti plaćati dodatne troškove za pribavljanje dokumenata.\nDrugo rešenje koje posebno želim da istaknem i pohvalim jeste pojednostavljena procedura kada je u pitanju oglašavanje nevažeće putne isprave. Do sada se putna isprava koja je bila nevažeća oglašavala, kao što znamo, u “Službenom glasniku”, za šta se plaćao i oglas, dok će ovo rešenje koje je u predlogu zakona biti, što se tiče građana, pojednostavljeno.\nPoznata je naša višedecenijska saradnja sa brojnim međunarodnim organizacijama u oblasti bezbednosti, naročito u organizacijama koje se bave sprečavanjem kriminala, i to u svim svojim oblicima.\nRepublika Srbija ima velika i pozitivna iskustva, naročito poslednjih godina, u saradnji sa međunarodnim bezbednosnim organizacijama i nedvosmisleno daje svoj veliki doprinos u otkrivanju krivičnih dela i gonjenju samih počinilaca.\nDanas upravo potvrđujemo međunarodne sporazume koji doprinose još boljem pozicioniranju Srbije u Evropi i u svetu u pogledu policijske i bezbednosne saradnje.\nJedan od sporazuma koji parlament treba danas da ratifikuje, odnosno u danu za glasanje, jeste Sporazum o izmeni Sporazuma o operativnoj i strateškoj saradnji između Republike Srbije i Evropske policijske kancelarije, kako se danas zove Evropol.\nGodine 2017, promenom pravnog okvira Evropola, odnosno promenom naziva Agencije EU za saradnju organa za izvršavanje zakona i proširivanjem mandata same organizacije, sada ta organizacija pokriva i krivična dela protiv finansijskih interesa EU, trgovinu na osnovu povlašćenih informacija i manipulacija finansijskim tržištem, kao i genocid, zločin protiv čovečnosti i ratni zločini. Ove izmene jesu razlog zbog koga mi danas raspravljamo o izmeni, odnosno o Sporazumu kojeg treba da ratifikujemo.\nNešto kasnije će moja koleginica govoriti i o ovom sporazumu i o Sporazumu između Republike Srbije i Agencije Evropske unije za saradnju u sprovođenju zakona o upućivanju oficira za vezu, kao i Zakonu o potvrđivanju Memoranduma o razumevanju između Ministarstva unutrašnjih poslova Republike Srbije i Ministarstva za unutrašnju bezbednost SAD u unapređenju saradnje u cilju sprečavanja putovanja terorista i borbe protiv nezakonitih migracija.\nJedan interesantan sporazum na koji bih se osvrnula u nekoliko minuta jeste Sporazum između vlada država učesnica Crnomorske ekonomske zajednice o saradnji u pružanju pomoći u vanrednim situacijama i hitnom reagovanju na prirodne i izazvane katastrofe i Dopunski protokol uz Sporazum između vlada država učesnica Crnomorske ekonomske saradnje o saradnji u pružanju pomoći u vanrednim situacijama i hitnom reagovanju na prirodne i izazvane katastrofe.\nPodsetila bih da je Republika Srbija učesnica Crnomorske ekonomske saradnje. Mi ovde u parlamentu imamo i stalnu parlamentarnu delegaciju u Skupštini ove organizacije. Republika Srbija je 2016. godine predsedavala ovom organizacijom, kada smo bili domaćini Parlamentarnoj skupštini Crnomorske ekonomske saradnje ovde u Beogradu. Na marginama ovog skupa je ministar spoljnih poslova Ivica Dačić tada potpisao i sporazum i dodatni protokol kojim se obezbeđuje saradnja država članica u oblasti vanrednih situacija i to jeste ovo što je predmet rasprave.\nZnačajno jeste svakako aktivno učešće u svim međunarodnim forumima, jer ovo je samo još jedan od foruma odnosno organizacija koje imaju perspektivu i u kojima učestvujemo. Kao što je na samitu povodom 25-godišnjice obeležavanja 2017. godine Dačić rekao – u današnjem svetu ekonomskih kriza, vojnih sukoba, nezapamćenih migracija, razjedinjavanje država i terorizma, organizacije poput ove mogu da učine razliku.\nOvo je cilj kojem je Srbija duboko posvećena. Jasno je da zemlje ovog regiona, kao uostalom i sve zemlje sveta imaju svojih političkih razlika i otvorenih pitanja koje ne mogu da se reše preko noći.\nImajući to u vidu, smatramo da je razvijanje saradnje najbolji način da zemlje dođu do zajedničkog imenitelja i stvore ambijent koji bi olakšao postizanje opšte prihvaćenog rešenja. Sporazum o saradnji i pružanju pomoći u vanrednim situacijama hitnim reagovanjem na prirodne izazvane katastrofe upravo tome i doprinosi.\nKao što je moj kolega, ovlašćeni predstavnik SPS, gospodin Zagrađanin rekao, mi ćemo naravno podržati sve predloge zakona i sporazume koji su na dnevnom redu, a moja koleginica će u nastavku rasprave diskutovati o određenim dokumentima.“


Hapšenja u "Galenici": U stanu bivšeg direktora pronađen ugovor o oročenih 770.000 evra – Nadlanu.com\nObjavljeno 18. maja 2013. / 13:28:46\nKako saznaje “Blic”, tokom pretresa u stanu Nenada Ognjenovića pronađen je ugovor o oročenih 770.000 evra u banci “Inteza” iz 2013.godine.\nKod njegovog zamenika, Orlića, pronađen je ugovor o oročenju 88.000 evra u “Vojvođanskoj banci”, kao i potvrda o 70.000 evra koje čuva u sefu iste banke. Kod Orlića je pronađen i ugovor o kupovini kuće u Vršcu iz 2010.godine i ugovor da je kupio kuću u Grčkoj tokom 2013.\nDirektor policije Milorad Veljović saopštio je danas da su se transakcije odvijale preko Agrobanke. On je naveo da policija, Tužilaštvo za organizovani kriminal i poreska policija nastavljaju provere poslovanja Galenike u zemlji i njenih predstavništava u inostranstvu.\nGovoreći o zloupotrebama, Veljović je naveo da je višestrukim povećavanjem cene u nabavci sirovina za lekove Galenika oštećena za oko sedam miliona, za dva miliona evra u nabavci skulptura iz livnice “Jeremić”, a za više od dva miliona evra Galenika je oštećena prodajem gotovih lekova bez odluke organa upravljanja.\nPrema rečima direktora policije, do prvih saznanja o zloupotrebama u Galenici došlo se tokom istrage malverzacija u Agrobanci.\nPored Ognjenovića, uhapšeni su i bivši pomoćnik generalnog direktora Galenike Goran Orlić, suvlasnik umetničke livnice “Jeremić” Miodrag Jeremić, preduzetnik iz Vrnjačke Banje Dragan Pavlović, kao i vlasnik Unihemkoma iz Novog Sada Željko Jovović.\nMeđu uhapšenima su i direktorka firme Farmanari Ljubica Prica, nekadašnji direktor firme Trgošped trans iz Sopota Milan Vladović i sudski veštak građevinske struke Željko Birmančević iz Beograda.\nKrivičnom prijavom su obuhvaćeni i bivši generalni direktor Velefarm holdinga Dragoljub Vučićević, koji je u bekstvu, i Radosav Sekulić iz Habit grupe, koji je na stacionarnom lečenju.\nVučić: Država pokazala nultu toleranciju prema kriminalu i korupciji\nPrvi potpredsednik vlade Srbije Aleksandar Vučić izjavio je danas povodom akcije hapšenja zbog zloupotreba u “Galenici” da je država pokazala da ima nultu toleranciju prema kriminalu i korupciji.\nOn je za RTS izjavio daočekuje da svi odgovorni za zloupotrebe i mahinacije u toj kompaniji ogdovaraju.\nGovoreći o načinu mahinacija, Vučić je kazao da su se pravile trojne kombinacije sa bankom i privatnom kompanijom koja bi radila određene poslove, a u stvari sav novac bi završavao na računu te banke, koji bi se posle delio između funkcionera ili članova rukovodstva “Galenike”, a fabrika ništa ne bi dobila, ni sirovinu niti lekove.


Završen treći eko susretu mladih na Vlasini – Lepe Vesti\nLepe Vesti - Počni dan uz Isključivo lepe vesti iz Srbije i Regiona\nKontakt i Impresum\nZavršen treći eko susretu mladih na Vlasini\nU periodu od 27. avgusta do 1. septembra održan je treći po redu Eko susret mladih na Vlasinskom jezeru.\nObjavio urednik Dana Sep 4, 2019\nKako male inicijative mogu da naprave velike korake u društvu i da doprinesu očuvanju životne sredine saznajte u nastavku teksta. Predstavljamo vam mlade entuzijaste koji su uzoran primer svim građanima i dokaz da se uz samo malo volje i preduzimljivosti zaista može menjati svet.\nUčesnici ovog skupa ne samo što su samoinicijativno očistili zelene površine u okoloni jezera i poslali slikovne poruke drugim građanima putem društvenih mreža na temu podizanja svesti o ekološkim problemima, već su i razmenili iskustva i ideje, edukovali se, diskutovali o problemima i kako ih rešiti, provodili vreme u prirodi kroz tematske šetnje i stekli neprocenjiva iskustva vezana za timski rad i snalaženje u prirodi.\nO tome kako je pokrenut ovaj Eko susret i šta je njegov cilj govori nam organizatorka Željka Milošević, predstavnica udruženja “Art mreža”:\n“Ja sam po struci harftiskinja, dizajner zvuka i menadžer kulture i umetnosti i ustvari sva tri posla i radim. Nisam ekolog ali sam veliki ljubitelj prirode i trudim se da što više vremena provodim planinareći, vozeći bicikl ili jednostavno šetajući u okruženju prirode. Moji koreni potiču sa Vlasine i sa porodicom, od malih nogu, odmore provodimo tamo. Pre tri godine, šetajući, naišla sam na novoizgrađen smeštajni objekat u malom naselju Rid i ubrzo otkrila da je taj objekat izgrađen uz podršku Evropske unije baš za potrebe svih onih koji se bave ekologijom i zaštitom životne sredine.\nTuristička organizacija opštine Surdulica, kojoj objekat i pripada, potpuno besplatno ustupa ovaj smeštaj. Meni je ovo saznanje bilo više nego dovoljno da bujica ideja navre te sam došla do odluke da baš tu, bez ikakve dodatne finansijske podrške, organizujem Eko susret mladih. Odmah, bez čekanja, bez pisanja projekta, apliciranja, neizvesnosti i svega ostalog što bi moglo stati na put ostvarenja ove ideje.\nSamo mesec dana kasnije, nakon objave poziva za učesnike i predavače volontere, uz veliko interesovanje svih prijavljenih, uspešno je održan prvi Eko susret. Godinu dana kasnije desio se drugi, pa treći… a planiram i četvrti…\nŠta je moj cilj? Cilj mi je da edukujemo mlade, da ih usmerimo, da im pokažemo koliko je priroda Srbije lepa, da im pružimo kvalitetan sadržaj, da podignemo svest o očuvanju životne sredine, da organizujemo akcije cišćenja prirode, da im pokažemo kako mogu realizovati sopstvene ideje, da ih inspirišemo kako da menjaju svet oko sebe.\nKao profesor u školi a i kao omladinski aktvista, ujedno baveći se i neformalnom edukacijom kroz druge projekte, jasni su mi benefiti pomenutih ciljeva i nekako, osećajući se i društveno odgovornom, nisam mogla da zaobiđem ovu ukazanu priliku.\nMeni je organizovanje ovakvog skupa ustvari odmor i uživanje. Naravno da je potrebno vreme pa čak i materijalno ulaganje ali rezultat koji se dobije na kraju, vredan je svakog uloženog truda. Ovaj skup čini mala grupa od sedamnaest učesnika iz razičitih gradova koji imaju zajednički cilj, interesovanje i entuzijazam. Kroz sve pomenute aktivnosti, tokom šest dana mi postajemo kao velika porodica: zajedno kuvamo, zajedno učimo, zajedno preduzimamo i sprovodimo, zajedno čistimo, zajedno igramo “Zanimljive geografije”… Ima li efikasnijeg napredka nego na ovaj način?”\nUčesnica Vanja Vinćentić, demograf iz Beograda, rekla je:\n“Na ovogodišnjem Eko susretu na Vlasini sam održala predavanje o ekoturizmu. Takođe, imala sam prilike i da čujem zanimljiva predavanja o reciklaži, plastici koja nas ubija, o upravljanju otpadom, eroziji, obnovljivim izvorima energije. Uz druženje u prirodi i interakcijom mladih različitih struka ali iste ljubavi prema prirodu, došli smo do novih ideja!”\nMiloš Fišić iz Zaječara, predstavnik “Zero Waste Future” i “ReMaking Tesla” tokom Eko susreta govorio je o upravljanju otpadom a za medije dodao:\n“Studenti i drugi mladi iz svih delova Srbije: Prijepolje, Kruševac, Loznica, Novi Sad, Beograd, Višegrad, Futog, Zaječar, Kragujevac, su se još jednom okupili da se bave aktuelnim problemima u Srbiji ali i svetu. Iskoristili su i priliku da predstave svoje ideje i probleme sa kojima se susreću i timskim radom došli do potencijalnih rešenja. Eko susret je jedinstvena prilika za mlade za unapređenje sebe i svoju okolinu.”\nSrđan Vukašinović, student šumarskog fakulteta, koji je sve tri godine aktivno uključen u organizaciju ovog skupa kaže da pored sjajnih ljudi koji se ovom prilikom sastanu, najlepši utisak mu ostavi saznanje da se tokom samog susreta uvek rode nove ideje za slične projekte i inicijative koje se sprovode širom cele Srbije.\nA da se umetnost i ekologija mogu povezati, svedoči i Anja Labus, studentkinja fotografije koja je održala radionicu na temu fotografisanja prirode i pravljenje ekoloških plakata u vidu povezivanja slike i ekološkoh slogana koje su učesnici podelili na društvenim mrežama.\nGost na ovogodišnjem Eko susretu bio je i prof. dr. Stojan V. Nikolajević koji je odrzao promociju svoje knjige pod nazivom “Naselja oko klisure reke Vrle” koja govori o ovim krajevima a učesnicima je poklonio i po jedan primerak ove knjige.\nOvi mladi ljudi svedoci su da i male aktivnosti mogu biti od velikog značaja. Da se i bez finansijske podrške drugih institucija, projekat može uspešno sprovesti. Dovoljno je samo živeti u skladu sa prirodom, želeti, verovati i zaobići izgovore.\nO ovom projektu, kao i drugim aktivnostima udruženja “Art mreža” možete naći na sajtu www.artmreza.com\nartmrezaEko SusretsrbijaTreci eko susret mladihVlasinsko jezero\nMožda Vam se svidi Više od autora\nFilm “Ne igraj na Engleze” u DKSG\nXXI Bijenale Studentske Grafike Srbije\nRoman Vadima Leventalja u izdanju Arhipelaga: Maša Regina\nLepe Vesti na Fejsbuku\nAMPLITUDA – AUDITIVNA PREDSTAVA\nFejsbuk Pratite nas na Fejsbuku\nTwitter Pridružite nam se na Twitteru\nRSS RSS Pretplata\nAndroid Aplikacija za Android\n© 2020 - Lepe Vesti. Društveno Koristan projekat udruženja SrpskaLevica.com\nOvaj sajt koristi kolačiće da bi unapredio doživljaj. Predpostavljamo da je ovo u redu za Vas, ali se možete odjaviti ukoliko želite. Prihvatam Pročitaj više


Vesti online / Sport / Košarka / Srbija prvi put igra na Akropolis kupu posle tuče sa Grcima\nSrbija prvi put igra na Akropolis kupu posle tuče sa Grcima\nKošarkaška reprezentacija Srbije učestvovaće na Akropolis kupu u Atini, prvi put posle sedam godina i masovne tuče sa grčkim igračima.\nKašarkaška reprezentacija Srbije\nSrpski i grčki košarkaši 2010. godine međusobno su se potukli posle čarki Miloša Teodosića i Antonisa Focisa, Nenad Krstić je čak stolicom u glavu udario Janisa Burusisa, da bi sudije morale da prekinu prijateljski duel dva minuta pre kraja.\nGrčki košarkaški savez objavio je danas da se turnir igra od 23. do 25. avgusta naredne godine, a pored domaćina i Srbije učestvovaće još Italija i Gruzija.\nAkropolis kup poslužiće kao priprema za Evropsko prvenstvo 2017. godine koje će se održati u četiri zemlje Turskoj, Finskoj, Izrealu i Rumuniji.\nKOŠARKA Đorđević: Osvajanje medalje za Srbiju je privilegija\nKOŠARKA Utakmica Srbija - Litvanija u večernjem terminu\nKOŠARKA Trofej Beograd: Srbija ubedljivo do finala\nKOŠARKA Đorđević: Bogdanović mnogo očekuje od sebe!


U subotu humanitarni koncert u Šamcu\nU Šamcu će u subotu, 14. maja, biti održan humanitarni koncert pod nazivom “Zajedno” za Udruženje građana za pomoć licima za posebnim potrebama iz ove opštine, rekla je predsjednik Udruženja Tanja Ninković.\nOrganizatori koncerta su solista i profesionalni igrač Ansambla “Kolo” iz Beograda Aleksandar Jovanović, opština Šamac i ovo šamačko udruženje.\nNa koncertu će učestovati tri kulturno-umjetnička društva iz Beograda “Dukat”, “Gradimir” i “Dren”, Srpsko prosvjetno i kulturno društvo “Prosvjeta” iz Obudovca i kulturno-umjetničko društvo “Šamac” iz Šamca.\n“Novac prikupljen na koncertu biće iskorišten za kupovinu uređaja i materijala za rad stručnih lica logopeda i rehabilitatora sa djecom sa posebnim potrebama”, rekla je Ninkovićeva.\nOna je dodala da je Jovanović inicijator i pokretač koncerta, a cilj je da on bude tradicionalan i da se održava svake godine.\nPrema njenim riječima, sve troškove oko kulturno-umjetničkih društava koja će učestovati na koncertu finansira opština Šamac, a cijena ulaznice za koncert iznosi tri KM\nNEWER POSTNa snazi privremena zabrana gradnje malih HE: Kakva je sudbina Deklaracije NSRS o zaštiti rijeka\nOLDER POSTKrediti skočili za više od pola milijarde: Rast inflacije tjera građane BiH na dodatna zaduživanja


OBELEŽEN SVETSKI DAN SEĆANJA NA ŽRTVE SAOBRAĆAJNIH NEZGODA U NOVOM SADU - Agencija za bezbednost saobraćaja, Republika Srbija\nOBELEŽEN SVETSKI DAN SEĆANJA NA ŽRTVE SAOBRAĆAJNIH NEZGODA U NOVOM SADU\nPovodom obeležavanja svetskog dan sećanja na žrtve saobraćajnih nezgoda, predstavnici Agencije za bezbednost saobraćaja održali su, 6.11.2019. godine u srednjoj Tehničkoj školi u Novom Sadu, edukativnu tribinu za mlade, u okviru svoje preventivne kampanje „Um na Drum“. Edukativna tribina za mlade srednjoškolce, koji tek treba da uđu u svet vozača, održana je da bi se mladima ukazalo na značaj sigurne vožnje i uticalo na kreiranju svesti o bezbednom učešću u saobraćaju. Imajući u vidu da su mladi u tom uzrastu skloni rizičnom i nebezbednom ponašanju u saobraćaju, interaktivna tribina je imala za cilj da se mladi kroz prikazane primere zapitaju, promene svoje pogrešne navike, upotpune znanja i učvrste ispravne stavove kako bi bili bezbedniji učesnici u saobraćaju.\nInteraktivnoj tribini, održanoj srednjoj Tehničkoj školi u Novom Sadu, prisustvovalo je više od 250 učenika. Nakon održane tribine, svim učenicima podeljeni su promotivno-edukativni materijali (privesci,narukvice, bedževi,majice, šolje) sa porukama aktuelne kampanje „Um na Drum“. Posetioci tribina imali su priliku da probaju simulatore vožnje sa tri rute, osnovnu, virtuelnu pod dejstvom alkohola i rutu uz korišćenje telefona tokom vožnje kao i tkz. pijane naočare. Takođe, mogli su da naprave kreativne privremene tetovaže sa edukativnim porukama kampanje.\nKampanjom “Um na Drum“ Agencija za bezbednost saobraćaja obraća se mladim ljudima, sloganom i njima razumljivim porukama, jer želi da se što više približi toj ciljnoj grupi. Sa posetiocima tribina diskutovalo se o značaju vezivanja pojasa, štetnosti upotrebe mobilnog telefona tokom vožnje, opasnostima koje donosi brza vožnja i vožnja pod dejstvom alkohola, ali i o iskustvima koja su prisutni imali u saobraćaju.\nPored predstavnika Agencija, prisutnima se obratio i Slaviša Savić iz SPIKS-a, koji je prenošenjem svoje životne priče, odnosno saobraćajne nezgode koju je doživeo upravljajući motociklom, ukazao mladima na neophodnost savesnog ponašanja pre nego što bilo ko od njih zauzme poziciju vozača.\nNakon održanog predavanja o značaju bezbednog učešća u saobraćaju i važnosti poštovanja saobraćajnih propisa, u dvorištu škole je realizovana simulacija saobraćajne nezgode, u saradnji sa pripadnicima odeljenja saobraćajne policije PU Novi Sad, Zavoda za hitnu medicinsku pomoć i Vatrogasno spasilačke brigade.\nAgencija za bezbednost saobraćaja će i u buduće nastaviti sa svojim preventivnim aktivnostima i podrškama na raznim događajima koji imaju za cilj smanjenje stradanja kako mladih tako i ostalih kategorija učesnika u saobraćaju.\nSvetski dan sećanja na žrtve saobraćaja obeležava se svake godine, treće nedelje u novembru, od strane sve većeg broja zemalja. Taj dan je posvećen sećanju na poginule ili povređene u saobraćajnim nezgodama, njihovim porodicama i zajednicama, kao i odavanju počasti predanim zdravstvenim radnicima koji se susreću sa posledicama saobraćajnog traumatizma na svim kontinentima.


Kao rogovi u vreći: DS zbog Đilasa ostaje bez predsednika!?\nIzvor: SrbijaDanas.com, 01.Sep.2018, 14:24\nSavez loše prihvaćen od strane visokih funkcionera Demokratske stranke\nDemokrate smenjuju Lutovca jer ih nije pitao da li su za ulazak u Đilasov savez. Na prošloj sednici Glavnog odbora DS je donela odluku da se ujedini opozicija, ali Lutovac tom prilikom nije ni pomenuo ulazak u Savez za Srbiju, a još manje da će u njemu biti Boško Obradović.\nTo je veoma loše prihvaćeno u jednom delu DS, i od strane uticajnih funkcionera, zbog >> Pročitaj celu vest na sajtu SrbijaDanas.com << toga "planiraju da ga smene".\nZoran Lutovac, predsednik Demokratske stranke, istakao je da veruje da će se podrška Savezu za Srbiju, sa drugim opozicionim strankama, potvrditi i na sednici Glavnog odbora DS-a, a poslanik DS-a Radoslav Milojičić Kena je poručio da ne zna da li da na sednicu Glavnog odbora ponese samo sliku Ratka Mladića ili mora da nosi i Putinovu, kako bi ispoštovao buduću koaliciju.\n- Dezinformacije o puču putem režimskih medija plasiraju oni koji brinu isključivo o sopstvenom interesu. Podrška Savezu je opšta i stabilna širom Srbije i to će se potvrditi na sednici Glavnog odbora - kazao je "novopečeni lider demokrata".\nDa su Lutovčeve tvrdnje daleko od istine, pokazala izjava Radoslava Milojičića Kene, poslanika i člana rukovodstva Demokratske stranke.\n- Stranačke stvari komentarišem na stranačkim organima. Dolazim u nedelju na sednicu Glavnog odbora, ali ne znam da li da ponesem samo sliku Ratka Mladića ili moram da nosim i Putinovu kako bih ispoštovao koaliciju - naglasio je Milojičić, koga su prethodne nedelje izbacili iz Viber grupe „Glavni odbor“ samo zato što se usudio da postavi pitanje.\n- Posle 28 godina borbe za očuvanje osnovnih demokratskih vrednosti, poštovanje različitog mišljenja, poštovanje slobode govora, DS vode oni koji iz Viber grupe „Glavni odbor“ izbacuju ljude jer su se usudili nešto da pitaju - napisao je poslanik na svom nalogu na društvenoj mreži Fejsbuk.\nPodsetimo, tu nije bio kraj ovoj smehotresnoj situaciji jer su pojedini članovi te sada već čuvene "Viber grupe" dobili su upozorenje pred izbacivanje.


Za godinu dana smanjenje nezaposlenosti za 16,6 odsto | Autonomija\nU Vojvodini je na kraju septembra bilo evidentirano 192.808 nezaposlenih što je za 38.422 ili 16,6 odsto manje nego krajem septembra 2007. godine, objavila je Pokrajinska služba za zapošljavanje.\nKako se navodi u saopštenju Pokrajinske službe za zapošljavanje, broj nezaposlenih u odnosu na kraj avgusta ove godine smanjen je za više od 2.700 osoba.\nBroj osoba koje su prethodno bile u radnom odnosu iznosi 108.150 od ukupnog broja nezaposlenih, dok preostalih 84.658 prvi put traže zaposlenje.\nKrajem septembra bilo je 52,7 odsto aktivno nezaposlenih žena, dok su mladi između 15 i 27 godina činili 21,3 odsto od ukupnog broja nezaposlenih.\nOd početka godine do kraja septembra u Vojvodini je registrovano 171.867 prijavljenih slobodnih radnih mesta što je za 4,9 odsto više u odnosu na isti period prošle godine.\nNajviše slobodnih radnih mesta zabeleženo je u prerađivačkoj industriji, trgovini i građevinarstvu.\nRealizacija slobodnih radnih mesta u istom periodu iznosila je 89,1 odsto, što znači da je ostalo nepopunjeno 18.703 slobodnih radnih mesta.\nKako se navodi, u prvih devet meseci 2008. ukupno se zaposlilo 153.164 osoba, od čega se 86,9 odsto zaposlilo u privredi.


Dodik: Sa Putinom možda u petak o finansijskoj pomoći RS\nMilorad Dodik i Vladimir Putin prilikom ranijeg susreta u Kremlju, septembar 2016.\nPredsjednik Republike Srpske (RS) Milorad Dodik izjavio je u utorak da postoji mogućnost da se u petak sastane s ruskim predsjednikom Vladimirom Putinom i da će, ako bude tog sastanka, pokušati da "osigura alternativu" za fiskalnu stabilnost RS.\nDodik će srijedu otputovati u Sankt Peterburg, gde će učestvovati na forumu pod pokroviteljstvom predsjednika Rusije.\nRekao je da ne može da potvrdi da će se sastati s Putinom, ali da "u ovom trenutku postoji velika mogućnost" za to, dodavši da je Rusija ranije obećala da će finansijski pomoći RS, ali su tu pomoć odložile sankcije EU.\n"Želim da to ponovo rehabilitujem i da vidim kakve su šanse u tom pogledu", rekao je Dodik novinarima u Banjaluci.\nRS, kako je naveo, radi na evropskim integracijama, ali to ne znači i ulazak u NATO.\nDodik je posle sjednice Izvršnog komiteta Saveza nezavisnih socijaldemokrata (SNSD), čiji je predsjednik, rekao da će prije odlaska u Rusiju prisustvovati u Beogradu polaganju zakletve novog predsjednika Srbije Alekandra Vučića.\n"Čast mi je što smo premijerka RS Željka Cvijanović, predsjednik Narodne skupštine RS Nedeljko Čubrilović i ja pozvani na taj događaj u ime RS", rekao je Dodik.\nOn je rekao da je Izvršni komitet SNSD odbacio inicijativu opozicije za smjenjivanje Vlade RS.


Crnobrnja: Nova vlada će morati da poveća PDV | Autonomija\nCrnobrnja: Nova vlada će morati da poveća PDV\nJedna od mera nove vlade će verovatno biti povećanje PDV jer ne vidim drugi način kako da se popuni rupa u budžetu, rekao je Crnobrnja\nPovećanje poreza na dodatu vrednost (PDV) verovatno će biti jedna od mera koje će nova vlada Srbije morati da preduzme, kao i da smanji administraciju, ocenio je danas dekan Fakulteta za ekonomiju, finansije i administraciju (FEFA) Mihailo Crnobrnja.\n“Jedna od mera nove vlade će verovatno biti povećanje PDV jer ne vidim drugi način kako da se popuni rupa u budžetu”, rekao je Crnobrnja u Beogradu, na konfereniciji “Ekonomska realnost Srbije – šta nas čeka od jeseni”, koju je organizovala fondacija “Konrad Adenauer” i Biznis info grupa.\nOn je napomenuo da vlada treba da smanji javnu administraciju, ali je dodao da nije siguran kako će “vlada uspeti da sama sebi odseče ruku”.\n“Smanjenje javne administracije donelo bi povoljnosti na duži period”, kazao je Crnobrnja navodeći da se efekti te mere ne bi odmah osetili.\nNova vlada Srbije, kako je istakao, treba da poradi i na smanjenju sive ekonomije, odnosno da je “prevede u neku drugu boju” i na taj način poveća prihode državne kase.\nPrema rečima Crnobrnje, hitan posao buduće vlade biće i podsticanje izvozno orjentisane proizvodnje i pospešivanje zapošljavanja.\nOn je ukazao da treba pomoći investitorima i podsetio da je od ukupno 287 predloga Saveta stranih investitora odlazeća vlada prihvatila manje od 20 odsto.\nFormira se mreža medija civilnog društva u Novom Sadu\nLast reply was 6. June 2012.\nView 6. June 2012.\nOn je napomenuo da vlada treba da smanji javnu administraciju, ali je dodao da nije siguran kako će „vlada uspeti da sama sebi odseče ruku“.\nPa, ništa, desiće se NAROD!\nPa će onda tom oktopodu od vlasti svesti pipke na normalu.\nTreba proučavati “islandski scenario”…ima tu svačega primenljivog i na našu situaciju.


Liga RS u Beogradu: Gacko hita ka vrhu tabele\n1183\tObjavljeno 22 mart 2019 Autor: Micro Mreza\nKako bi sačuvali tradiciju, koju su spojili kroz sport koji najviše vole, ekipa „Gacka“ prije nepune tri godine uključila se aktivno u takmičenje Lige Republike Srpske u malom fudbalu, koju u glavnom gradu Srbije sa velikim uspjehom organizuje Zavičajno sportsko udruženje „Drina – Una“.\nDa je velika čast i privilegija nositi ime grada, opštine ili mjesta iz koga potiču saglasni su svi učesnici ove lige, koja iz godine u godinu okuplja sve više zaljubljenika na „petoprcu“, a trenutno broji devet ekipa.\nNa samom vrhu suvereno vlada Trebinje, dok su ostale ekipe manje- više izjednačene. „Proljeće“ najbolje prija ekipi iz malog hercegovačkog rudarskog gradića najbolje oslikavaju rezultati, pa je ekipa iz Istočne Hercegovine krenula ka vrhu tabele.\nDa slobodno vrijeme od fakultetskih ili nekih drugih obaveza, koriste na najbolji način, te kroz druženje i „aktivno“ igranje ovog takmičenja, napreduju i osjećaju se bolje i ispunjenije, saznali smo od samih aktera ovog takmičenja.\nKoliko je „težak“ natpis gradića koji nose na svojim leđima, te koliko ovo takmičenje znači za njih, koji su se otisnuli po „bijelom svijetu“ nikada ne zaboravivši odakle su krenuli, sazanili smo od kapitena Gačana, Nemanje Pušare.\n"Velika je čast nastupati pod ovim imenom, grada gdje smo svi naučili hodati, gdje smo odrasli, igrali fudbal, gdje se na kraju krajeva uvijek rado vratimo, onoliko koliko nam obaveze dozvoljavaju. Jedno ovakvo takmičenje prava je prilika da se igra kvalitetan fudbal te da naravno uspostavimo nova prijateljstva i druženja, sa ostalom braćom sa one strane Drine" – kazao je Pušara.\nOvaj mladić koji je nekada sa velikim uspjehom nastupao za matični klub Mladost , dodaje da se ekipa za koju on nastupa i sa trakom oko ruke predvodi na parketu, uspjela konsolidovati ovog proljeća, te da pružaju mnogo bolje partije nego li na početku takmičenja.\nVjeruje da će, ova liga rasti iz godine u godinu, te da će kvalitet malog fudbala biti sve bolji.\n"Mi smo loše krenuli na početku takmičenja, doživjeli smo neke neočekivane poraze, no mnogo je bolje ovog proljeća. Prvu utakmicu smo dobili ekipu Mladosti 5:4, drugu meč bili smo bolji od Trebinja 5:2, dok smo sinoć(četvrtak) odigrali neriješeno sa ekipom Krajine, bilo je 4:4. Naš cilj je definitivno da budemo među četiri najbolje ekipe gdje objekitvno i pripadamo" – jasan je Pušara.\nOn naglasava, da prva četiri mjesta vode u play – off, a ukoliko ponove rezultate slične onim kao prethodna dva vikenda to je sasvim izvjesno, a trenutno zaostaju pet bodova za četvopoplasiranim Milićima.


''Zmajevi'' su kod kuće nepobedivi? - Sportske.net\n''Zmajevi'' su kod kuće nepobedivi?\nTrener fudbalera Voždovca Dragan Aničić rekao je danas da Mačva ima veliku želju da pobedi njegovu ekipu, ali da "zmajevi" moraju da pokažu da su nepobedivi na domaćem terenu.\n'Krkljanac' u borbi za plej-of, hoće li odlučivati žreb?SL - Stuparević srušio "Građevinu", i Sparak hoće u plej-of!Voždovac ne odustaje od cilja, Aničić pun hvale za "Građevinare"Pavlovićevih 200 utakmica, želi još četiri ili pet sezona!SL - Još samo malo do plej-ofa, da li sutra pada odluka o trećem mestu?\nFudbaleri Voždovca dočekaće sutra Mačvu u 30. kolu Super lige Srbije, poslednjem pred podelu lige na plej-of i plej-aut.\n"Šapčani su izuzetno željni da nas pobede, a na nama je da pokažemo da su 'zmajevi' kod kuće nepobedivi", rekao je Aničić na konferenciji za medije.\n"To je ekipa koja igra zaista dugo zajedno, a stubovi ekipe su Pejović i Ristivojević koji su u klubu preko 15 godina. Takođe tu si i mladi igrači kao što su Tošić i Gigić, sve u svemu čvrsta ekipa, a ja to najbolje znam. Kompaktna su ekipa i zaista je šteta što im je izmakao plej-of, jer mislim da po kvalitetu zaslužuju da budu u gornjem delu tabele", kazao je nekadašnji trener Mačve.\nUpitan da li se čuo sa nekim iz šabačkog kluba, Aničić je odgovorio u šaljivom tonu.\n"Često se čujemo, čestitamo pobede jedni drugima, ali sada su pred ovu utakmicu malo pripretili. Ja sam poručio da sam veoma uplašen i da možda neću ni doći na utakmicu. Šalu na stranu, ostao sam u korektnim odnosima sa svima u klubu, i upravom i igračima, ali na terenu smo u nedelju 90 i kusur minuta sportski protivnici", rekao je Aničić.\nVoždovčani su u situaciji da im i pored eventualne pobede protiv Mačve plasman u plej-of zavisi i od drugih rezultata 30. kola Super lige, pošto su sada 11. sa 34 boda, dva manje od osmoplasirane Vojvodine koja je poslednji tim u plej-of delu tabele.\nUtakmica između Voždovca i Mačve igraće se sutra od 17.00 na krovu "TC Stadion".


SPOR BOŠNJAKA I ALBANACA ZBOG UPRAVE ZA DIJASPORU\n179 pregleda\t41 komentar(a)\nNik Đeljošaj, Suljo Mustafić, Foto: Arhiva Vijesti\n11.01.2017. 19:58h Ažurirano: 11.01.2017. 19:58h\nBošnjačka stranka i koalicija "Albanci odlučno" spore se oko mjesta direktora Uprave za dijasporu i tražiće da se to što prije riješi u pregovorima sa Demokratskom partijom socijalista (DPS), saznaju "Vijesti".\nPrema tvrdnjama sagovornika iz vladajuće koalicije Bošnjaci traže da premijer Duško Marković na to mjesto predloži političkog direktora stranke Sulja Mustafića, dok u koaliciji "Albanci odlučno" tvrde da je ta funkcija obećana funkcioneru Albanske alternative Niku Đeljošaju.\nSagovornik "Vijesti" iz albanske koalicije kazao je da je uoči formiranja vladajuće većine dogovoreno da mjesto direktora Uprave pripadne Albancima, dok funkcioneri Bošnjačke stranke u neformalnim razgovorima navode da je mjesto šefa Uprave jedna od funkcija koja pripada stranci Rafeta Husovića.\nNakon formiranja Vlade koalicija "Albanci odlučno" dobila je je mjesto potpredsjednika parlamenta, na koje je imenovan Genci Nimanbegu, dok je Mehmet Zenka izabran za ministra za zaštitu ljudskih i manjinskih prava. Iako koalicioni sporazum tada nije objavljen, špekulisalo se da Albanci računaju i na direktorska i savjetnička mjesta u pojednim ministarstvima.\nBošnjačka stranka dobila je mjesto potpredsjednika Vlade za regionalni razvoj, na koje je imenovan Husović, Osman Nurković imenovan je ministra saobraćaja a Kemal Purišić za ministra rada i socijalnog staranja. Tokom pregovora o formiranju Vlade špekulisalo se da bi Bošnjaci kroz unutarkoalicione pregovore sa DPS-om mogli dobiti 10 odsto funkcija.\nKako bi povećala učešće u vlasti, Husovićeva stranka će od od DPS-a, između ostalog, tražiti i više direktorskih mjesta u osnovnim školama u gradovima gdje dominantno žive Bošnjaci, veću veću zastupljenost u diplomatsko-konzularnoj mreži kao i mjesta ambasadora.\nPrema informacijama "Vijesti" unutarkoalicioni pregovori o "raspodjeli funkcija po dubini" trebali bi da se održe ove nedjelje. Osim albanske koalicije i BS, funkcije u državnoj upravi tražiće i Socijaldemokrate Ivana Brajovića.\nUprava za dijasporuAlbanci odlučnoNik ĐeljošajSuljo MustafićBošnjačka strankaVlada Crne GoreDPS


Porodici Delić iz Banjaluke potrebna pomoć | mojKontakt portal\n#izdvajamo HUMANITARNE AKCIJE VIJESTI Porodici Delić iz Banjaluke potrebna pomoć 28. 11. 2016.\napp_vijesti Porodici Dragana Delića iz banjalučkog naselja Motike u okviru akcije pomoći za obnovu porodične kuće koja je izgorila u požaru 7. oktobra stvoreni su samo osnovni uslovi za život, te im je i dalje potrebna pomoć u namještaju i novcu.\nPredsednik humanitarne organizacije “Budi drugačiji” iz Banjaluke, Draško Stanivuković pozvao je danas sve koji mogu da i dalje pomažu Delićima.\n– Do sada je prikuljeno 6.150 KM, privrednici su obezbijedili dio namještaja i građevinskog materijala, volonteri radili na obnovi kuće, ali je Delićima i dalje potrebna pomoć u namještaju i novcu – rekao je Stanivuković, koji je danas prisustvovao ručku koji je ova porodica pripremila kao znak zahvalnosti za organizatore akcije.\n– Dosadašnja akcija prikupljanja pomoći za Deliće pokazala je da postoje dobri i humani ljudi koji su spremni da pomognu i moralno i materijalno. Vjerujem da možemo nastaviti da pomažemo i Delićima i drugim porodicama kojima je pomoć potrebna – naglasio je Stanivuković.


Nova hala Jang Fenga u Kragujevcu- posao za hiljadu radnika do 2025! -\nNova hala Jang Fenga u Kragujevcu- posao za hiljadu radnika do 2025!\nGradonačelnik Kragujevca Nikola Dašić u pratnji pomoćnika za kapitalne projekte i saradnju sa Vladom RS Aleksandrom Miloševićem, obišao je kompaniju Janfeng u Kragujevcu, koja priprema novu halu namenjenu za proizvodnju bezbednosnih sistema za automobile, pre svega vazdušnih jastuka.\nCela investicija koju Janfeng u saradnji sa CTP-om sprovodi ovde je veoma značajna, pre svega jer zapošljava naše ljude, ali i zbog toga što se grad Kragujevac prepoznaje kao dobar domaćin jakim kompanijama i ozbiljan centar industrije, ističe gradonačelnik Dašić. Janfeng je kompanija koja se jako brzo razvija na svetskom nivou, a u Kragujevcu se upravo oprema drugi deo hale u kojoj će početi da se rade bezbednosni sistemi, koji su deo njihovog proivodnog portfolia. Prvog dana od kada je kompanija Janfeng došla u Kragujevac ona se širi i razvija, a novu halu CTP je izgradio u rekordnom roku. Mi očekujemo, kazao je gradonačenik Dašić, da Janfeng i dalje deo svog posla donosi ovde i širi ukupnu ponudu aumobilske industrije u Kragujevcu.\nKineska kompanija Janfeng sa proizvodnim pogonima na preko 240 lokacija, najveći je proizvođač enterijera za automobile u svetu. Prvu fabriku u Evropi otvorili su u Kragujevcu novembra 2019. godine i do sada su uložili oko 40 miliona evra. Plan je da se do 2025. godine zaposli dodatnih 1000 ljudi.\nVeoma smo srećni što smo u Srbiji i što imamo svoju fabriku u Kragujevcu u kojoj proširujemo svoju delatnost sa novim projektom proizvodnje bezbednosnih sistema, kazao je Majkl Hejg, potpredsednik komapnije Janfeng za Evropu i Severnu Ameriku. Ovi bezbednosni sistemi predstavljaju visoko tehnološki proizvod i prvi put se proizvode u Srbiji. Njihovu proizvodnju vidimo kao prvu od mnogih mogućnostiza razvoj, ne samo zbog dodatnog zapošljavanja, već i zbog tehnološkog razvoja koji će doći sa njim. Srpski nacrt, kazao je Hejg, smatramo jakom osnovom za budućnost.\nUz zahvalnost gradonačelniku, lokalnoj samoupravi i CTP-u kao partneru na podršci koja je doprinela da sve što su do sada radili bude uspešno, Hejg je govoreći o budućem razvoju rekao da se razvojne mogućnosti odnose na mnoge proizvode u ovoj oblasti- sedišta, enterijere,bezbednost, elektroniku koja postaje sve važnija ali i modernu kontrolu. Sve ovo sastavni je deo Janfeng strategije u procesu budućeg razvoja posla sa našim strateškim klijentima, poručio je potpredsednik kompanije Janfeng.\nNovi proizvodni pogon koji se prostire na oko 5000 kvadrata biće opremljen do oktobra ove godine, a kako je najvaljeno proizvodnja će početi u prvom kvartalu 2022. godine. U naredne dve godine Janfeng će u fabriku u Kragujevcu investirati 18 miliona evra, a vazdušni jastuci koji se ovde budu proizvodili biće ugrađivani pored ostalog u Volkswagen i BMW automobile.


Egipćani zainteresovani za srpske žitarice i voće - 24sedam\nEgipćani zainteresovani za srpske žitarice i voće\nDržavni sekretar u Ministarstvu poljoprivrede Senad Mahmutović sastao se danas sa predsednikom egipatske kompanije "Kairo tri A grupa", Ajmanom El Gamilom\nEgipatska kompanija “Kairo tri A grupa” zainteresovana je da u Srbiji izgradi regionalni centar za otkup žitarica i voća, a kasnije i fabriku za preradu voća, rečeno je nakon današnjeg sastanka državnog sekretara Senada Mahmutovića i predsednika egipatske kompanije Ajmana El Gamila.\nMahmutović je naglasio da je “Kairo tri A grupa” najveći proizvođač hrane u Egiptu, najveći uvoznik žitarica i proizvođač voća i povrća.\n– Danas smo razgovarali o konkretnim mogućostima saradnje, a za nas je veoma važno da su oni najveći uvoznici kukuruza, dok smo mi jedna od država koja ima najveće količine te žitarice za izvoz. Izrazili su i zainteresovanost da u Srbiji izgrade regionalni centar sa hladnjačom za otkup voća iz Srbije i okolnih zemalja radi izvoza u Egipat. U sledećoj fazi bi se tu izgradila i fabrika za preradu voća i pravljenja koncentrata koji bi služili za različite proizvode, sokove i drugo – najavio je Mahmutović.\nDelegacije Srbije i Egipta na sastanku; FOTO TANJUG/ TANJA VALIC/ bg\n– Procene su da će ove godine Srbija imati osim 4,2 miliona tona kukuruza za sopstvene potrebe i preko 3,8 miliona tona za izvoz, a godišnji uvoz ”Kairo tri A grupe” za potrebe Egipta je 3,5 miliona tona ove žitarice, dakle gotovo celokupna naša količina za izvoz. Oni sarađuju sa Nestleom, Mekdonaldsom, Koka kolom i mnogim drugim svetskim kompanijama – rekao je državni sekretar u Ministarstvu poljoprivrede.\nKako je istakao, egipatska kompanija je zainteresovana i za voće iz Srbije, pre svega jabuke i crveno voće.\n– Mi smo velika firma koja se bavi proizvodnjom stočne hrane i hrane za ljude, i mislimo da je ovde jako dobra prilika za ulaganja, naročito u poslu sa otkupom poljopivrednih proizvoda, ali i izgradnje fabrike, jer postoje sirovine koje su zaista veoma dobrog kvaliteta – rekao je predsednik “Kairo tri A grupe” Ajman el Gamil.\nVoćari besni: Osiguranja ne priznaju štetu od martovskog mraza\nOn je naglasio da je kompanija zainteresovana za pravljenje različitih proizvoda od jagoda, bobičastog voća i jabuka, kao što su koncentrati za sokove, suvo voće i to u velikim količinama.\n– Pre svega se bavimo uvozom žitarica za potrebe Egipta, ali i okolnih zemalja. Bavimo se mlinarskom industrijom, proizvodnjom skroba, glukoze, fruktoze, što dobijamo preradom kukuruza, ali se bavimo i voćem koje izvozimo u skoro 40 zemalja. Ovde smo pre svega zbog toga da bismo u tim oblastima razvili saradnju između Egipta i Srbije – naveo je El Gamil.\nOn je dodao da “Kairo tri A grupa” ima i značajnu živinarsku proizvodnju od 60 miliona brojlera godišnje i dominantno učešće u toj oblasti na lokalnom tržištu. Zbog toga je jedna od tema razgovora bila i mogućnost izvoza mesa iz Srbije, pre svega goveđeg.\nIntrigantno svedočanstvo o životu čuvenog vladara: Roman o despotu Đurđu Brankoviću uskoro u knjižarama


Korisnici usluga mentalnog zdravlja prošli treninge govorništva u cilju smanjenja stigme i diskriminacije u lokalnim zajednicama\nOsnažena grupa korisnika usluga mentalnog zdravlja sa ciljem njihovoguključivanja u sve oblasti društvenog i ekonomskog života svoje zajednice, umanjenjem diskriminacije i stigme prema njima i njihovim porodicama, rezultat je treninga govorništva koji realizuje Projekat mentalnog zdravlja u Bosni i Hercegovini Asocijacije XY već dvije godine.\nPrema riječima liderice na Projektu mentalnog zdravlja Zvjezdane Stjepanović, prvi ciklus treninga završen je 2016. godine sa grupom od 10 korisnika koji su svoju ličnu priču pozitivnog oporavka dijelili sa različitim grupama.\n„Te grupe su najčešće ispoljavale diskriminatorna ponašanja prije slušanja ličnih priča, a nakon toga su uticali na pozitivne promjene. Dali su podršku u osnaživanju korisnika usluga mentalnog zdravlja i tretmanu kojem su ljudska prava primat", pojasnila je Stjepanović.\nS jednakom misijom Projekat je započeo trening govorništva 2018. godine sa grupom od 14 korisnika preporučenih iz centara za mentalno zdravlje i korisničkih udruženja.\n„Nakon niza radnih sastanaka i prilagođavanja validiranog programa edukacije kanadske komisije mentalnog zdravlja, održani su blokovi od 3 dvodnevne radionice na temu stigme i antistigma programa, tokom kojih su se korisnici međusobno zbližavali kroz formu kratkih vježbi. Nakon toga, slijedi blok sesija na kojima se radi na izradi lične priče svakog korisnika. Korisnici su ohrabrivani da se punopravno i aktivno uključe u diskusiju i rad grupe tako da su, između ostalog, svi učesnici u kratkom obraćanju predstavili nekog drugog člana grupe. Na ovaj način učesnici su polako ohrabrivani za javno obraćanje. Između radionica odvijala se komunikacija emailom i telefonom a sve u cilju konstrukcije autentične lične priče snažnih poruka nade i oporavka" kazala je Stjepanović.\nBudući govornici su imali i susret i sa vanjskim predavačima, dokazanim stručnjacima u ovoj oblasti ali i govornicima iz prve generacije treninga. Predavanje u formi primjera dobrog oratora sa diskusijom nakon govora održala je advokatica Milica Karadža, a predavanje na temu pričanja lične priče u medijima – teorija i vježba, održala je novinarka Ljiljana Preradović. Predavanja vršnjačkog tipa, odnosno svoje lične priče oporavka i iskustva edukacije u ovom polju, sa novom grupom edukanata, podijelili suĐorđe Basta i Miroslav Jovanović iz Banjaluke.\nKrajem novembra biće održan posljednji blok treninga govorništva sa vježbama edukanata u dijeljenju svoje lične priče oporavka pred malom nepoznatom grupom publike i povratnim informacijama koje će uslijediti nakon vježbe.\n„Posebnost ove grupe polaznika treninga govorništva je opuštena atmosfera i pozitivna radna dinamika koja nagovještava uspjeh, ne samo u polju provođenja aktivnosti ličnog kontakta u okviru šireg antistigma programa Projekta, već i u oblasti zagovaranja prava na bolje uslove života i generalni tretman korisnika. Navedeno su i sami korisnici potvrdili usmenom i pismenom evaluacijom ocijenivši cijeli proces pozitivno", navodi Zvjezdana Stjepanović.


VIDEO – Održana konferencija za novinare SNSD-a | BL Portal\nVIDEO – Održana konferencija za novinare SNSD-a\nU Banjaluci je održana konferencija za novinare Saveza nezavisnih socijaldemokrata, na kojoj je predstavljeno 20 zaključaka sa sjednice Izvršnog komiteta ove stranke, koja je sinoć završena.\n“Izvršni komitet SNSD-a potvrđuje svoje opredjeljenje za evropske integracije i dobijanje kandidatskog statusa BiH. Očekujemo da u skladu sa mehanizmom koordinacije nadležne institucije provedu neophodne procedure i u što kraćem roku dostave odgovore na Upitnik Evropske komisije”, rekao je Kovačević.\nЈedan od zaključaka Izvršnog komiteta SNSD-a je da Evropska unija bila veoma korektna u ponudi i očekivanjima koje je podstavila pred BiH po pitanjima naljstavka evropskih integracija i odobravanja kandidatskog statusa.\n“Stav Izvršnog komiteta SNSD-a je da samo neodgovorne politike udaljavaju BiH od evropskog puta i sveukupnog napretka”, naveo je Kovačević.\nKovačević je naveo da SNSD samtra apsolutno neprihvatljivim pritisak na Republiku Srpsku u vezi sa MAP-om i NATO interpretacijama.\n“Insistiramo na poštovanju rezolucije o zaštiti Ustavnog poretka i vojne neutralnosti koje je usvojila Narodna Skupština Republike Srpske i osuđuje svaku vrsdtu degradiranja i nepoštovanja pomenute rezolucije od svih predstavnika republike Srpske”, naveo je Kovačević.\nDodao je da Izvršni komitet SNSD-a razumije da put ka EU ne podrazumijeva put ka NATO i pozdravlja takav jasno iznsen stav zvaničnika EU.\n“Izvršni komitet SNSD-a neće podržati bili kakvu političku ili teritorijalnu reorganizaciju BiH koja bi zadirala u postojeći ustavni satus Republike Srpske”, naveo je Kovačević.\nIzvršni komitet je odbacio i oštro osudio kvalifikacije iznesene u zaključcima Predsjedništva SDA, posebno one u kojima se navodi da se u Republici Srpskoj sprovodi aparthejd i diskriminacija, navedeno je u zaključcima Izvršnog komiteta SNSD-a koje saopštio portparol SNSD-a Radovan Kovačević.\nDanas i sutra “Dani zime na Kozari”\nTrninić: Odgađanje gradnje autoputa Banjaluka-Prijedor nije konačno


PORTAL KRUG - SNS u Kraljevu slavi deceniju od osnivanja?\nSNS u Kraljevu slavi deceniju od osnivanja?\nPrevious Article SNS Kraljevo: ispunili smo 80 odsto obećanog\nNext Article Na tapetu izveštaji javnih lokalnih preduzeća\nIzmeđu ostalog, tokom večerašnjeg obraćanja, koje su direktno prenosile neke medijske kuće, predsednik Srbije i Srpske napredne stranke Aleksandar Vučić.izneo je predlog da ta stranka 10 godina od osnivanja proslavi u Kraljevu\nGovor Aleksandra Vučića, predsednika Srbije i Srpske napredne stranke (SNS) na večerašnjoj sednici Glavnog odbora SNS u Sava centru u Beogradu, direktno su prenosile neke televizije. Za javnost je bio otvoren samo taj deo sednice, a po završetku Vučićevog govora, sednica je nastavljena bez prenosa uživo.\nIzmeđu ostalog, tokom večerašnjeg obraćanja, koje su direktno prenosile neke medijske kuće, predsednik Srbije i Srpske napredne stranke Aleksandar Vučić. je podsetio da se za mesec dana navršava 10 godina od formiranja stranke na čijem je čelu.\n- Našoj zemlji bilo je potrebno rešavanje gorućih pitanja, jer je Srbija bila pred ekonomskim kolapsom i bankrotom, a i pred potpunom političkom propašću, ali smo uspeli, posle pobede Tomislava Nikolića i koalicije sa SPS, da teškim reformama preokrenemo stanje u Srbiji, naveo je on i izneo predlog da ta stranka 10 godina od osnivanja proslavi u Kraljevu.\n- U gradu koji su uništili oni pre nas. Želim da odemo u Kraljevo jer smo obezbedili dve investicije koje će zaposliti ljude – poručio je Vučić.\nOn je večeras predložio i da se sledeće godine održi vanredna skupština SNS i izabere novo rukovodstvo pre parlamentarnih izbora 2020. godine, u maju ili septembru. Ocenio je, između ostalog, da jedan deo stranke na čijem je čelu, počinje da se ponaša, kao vlast protiv koje su se borili.\n- To je srećom manji deo naše stranke u kojoj ima dobrih, odgovornih i poštenih ljudi, domaćina u svakom selu Srbije, ali ima jedan deo koji sve više podseća na ono što smo mogli da gledamo u funkcionerima Saveza za Srbiju, koji su opljačkali Srbiju - rekao je Vučić, ocenjujući da «Srbi više vole da kukaju i plaču nad nečim što je ostalo daleko, nego da imaju nešto u svojim rukama“., zbog čega je politika o Kosovu i Metohiji „da Srbija sačuva dosta - doživela poraz“.\nSrpska napredna stranka osnovana je 21. oktobra 2008, godine, što znači da bi centralna proslava decenije postojanja u Kraljevu bila organizovana u nedelju 21. oktobra.\nPost on: 09/26/2018 14:44:28\nBlago nama, doći će nam Veliki Manitu sa svojom bulumentom, da u našem gradu proslavi 10 godina uništavanja Srbije i njenog naroda.


RTCG - Radio Televizija Crne Gore - Nacionalni javni servis :: Društvo :: Dolazi kraj skrivanju prljavog novca u Švajcarskoj\n04. 12. 2021. 18:07 >> 18:08 12\nĆALOVIĆ MARKOVIĆ ZA PORTAL\nDolazi kraj skrivanju prljavog novca u Švajcarskoj\n"Sigurno će sada početi da sele prljavi kapital na druge destinacije koje još nisu uvele saradnju u oblasti sprečavanja pranja novca. Međutim, ne zaboravimo da novac ostavlja trag i samo ga treba pratiti da se dođe do izvršilaca krivičnih djela i njihovih pomagača u pranju novca", kazala je Ćalović-Marković.\nOna vjeruje da je ovaj korak Švajcarske, kao i niz drugih stvari koje se dešavaju na međunarodnoj sceni u vezi sa otvaranjem registara kompanija i većim regulisanjem ofšor destinacija, podstaknuto objavljivanjem "Pandora papira".\nPo njenom sudu, kao što su mnogi koraci vezani za sprečavanje pranja novca preduzeti na globalnom nivou nakon objavljivanja "Panama papira", tako će i "Pandora papiri" imati snažan efekat na destinacije koje se najčešće koriste za skrivanje nezakonito stečene imovine.\n"Ti globalni tokovi su izuzetno važni za Crnu Goru, iako ih naši građani nisu svjesni jer se ne dešavaju kod nas. Prljavi novac se, međutim, upravo skriva iza raznih ofšor kompanija i slojeva anonimnosti, kao i tajnih računa na destinacijama poznatim po tajnosti. Zbog toga su od ogromnog značaja za otkrivanje imovine promjene upravo u tim državama koje se tradicionalno koriste za skrivanje imovine, a jedna od njih je upravo Švajcarska", navela je Ćalović Marković.\n"Prvi korak mora biti promjena tužilaštva, a već sada treba da razmišljamo i o korjenitim reformama u sudstvu, dok unapređujemo zakonodavstvo za oduzimanje i upravljanje nezakonito stečenom imovinom", povukla je Ćalović Marković.\nSporazum Vanja Ćalović Marković Računi u Švajcarskoj\nTužilaštvo da ispita je li Đukanović umiješan\n13. 11. 2021. 14


Krulj: Pozitivna ocena MMF-a značajna za jačanje kreditnog rejtinga Srbije | Gde Investirati\nSeptember 3, 2016\tComments 2\nEkonomski savetnik u Vladi Srbije dr Vladimir Krulj izjavio je odluka Borda direktora MMF da usvoji četvrtu i petu reviziju aktuelnog aranžmana koji Srbija ima sa tom institucijom, predstavlja veliko priznanje za Vladu Srbije i njen reformski program, ali i svojevrsnu međunarodnu verifikaciju impresivnih rezultata koji su ostvareni u procesu reformi u Srbiji.\n“Ovakva pozitivna ocena MMF-a ima veliki značaj za jačanje kreditnog rejtinga Srbije, na bolju poziciju naše zemlje na međunarodnom tržištu kapitala, ali predstavlja i veoma pozitivan signal za potencijalne investiture koji su zainteresovani za ulaganja u Srbiju”, istakao je Krulj za Tanjug.\nOn je naglasio da je tu odluku Bord direktora MMF-a doneo bez primedbi, što govori u prilog činjenici da je Srbija u proteklom period ostvarila znatno bolje rezultate od onih koji su dogovoreni sa Fondom, posebno u segmentu fiskalne konsolidacije, privrednog rasta ali i unapređenja poslovnog ambijenta.\nKrulj, koji je i profesor na belgijskom Univerzitetu u Luvenu, posebno je ukazao na činjenicu da su veoma dobri rezultati u fiskalnoj konsolidaciji iz 2015. godine nastavljeni i u ovoj godini – u prvih osam meseci u budžetu je ostvaren suficit od preko 30 milijardi dinara, što je za oko 115 milijardi dinara bolje od onoga što je dogovoreno sa MMF-om.\n“Isto tako, nastavlja se uzlazni trend u privrednom rastu – sećamo se da je prošle godine MMF čak tri puta naviše korigovao procenu privrednog rasta Srbije, a da je ostvaren rast od 1,8 odsto. I u ovoj godini, prema sadašnjim kretanjima, privredni rast bi mogao da bude iznad svih očekivanja, blizu tri odsto BDP-a, što stvara dobre osnove da u narednim godinama Srbija postane jedna od najdinamičnijih ekonomija u Evropi”, naglasio je profesor Krulj.\nOn je posebno istakao da je javni dug zaustavljen na nižem nivou od očekivanog, i da je sada na ispod 72 odsto BDP-a, što stvara uslove da se u narednim godinama radi na njegovom postepenom smanjivanju – i u nominalnom iznosu i u procentu učešća u BDP-u.\nProfesor Krulj naglašava da tako dobri reformski rezultati stvaraju dobru podlogu da se reformski proces uspešno zaokruži, pre svega kroz završetak reforme javnog sektora i državne administracije, rešavanje statusa preostalih strateških preduzeća (poput Galenike, RTB Bora, Petrohemije, PKB-a itd.), ali i uspešnog završetka procesa restrukturiranja velikih javnih preduzeća, pre svega EPS-a, Srbijagasa i Železnice.\nOno što je veoma značajno je činjenica da su Vlada Srbije i MMF postali konstruktivni partneri u sprovođenju reformi. A treba podsetiti da je pre samo nekoliko godina, u vreme pređašnjih vlada MMF bio tretiran kao svojevrsni “međunarodni finansijski policajac” koji je postavljao izuzetno teške uslove.\nAktuelne ekonomske vlasti su u komunikaciji sa MMF-om pokazale da su ozbiljno posvećene reformama, da ispunjavaju dogovorene ciljeve, čak i na mnogo višem nivou od dogovorenog i da posebno vode računa o interesima srpske ekonomije, naglasio je Krulj.\nU svakom slučaju, i ova odluka Borda direktora MMF-a je još jedan dokaz da je Srbija na dobrom, reformskom putu, zaključio je dr Vladimir Krulj.\nPrevious Rekord aerodroma Nikola Tesla u avgustu\nNext Srpska IT kompanija "DevTech" potpisala ugovor sa Ingram Micro Inc.\nTags MMFVlada SrbijeVladimir Krulj\nSeptember 05, 15:06 Reply\nPreporucujem vam da ovog sarlatana izbacite iz svojih vesti...Samo iritira normalne ljude da ne dolaze na ovaj sve bolji sajt.Preporuka, a vi vidite sta cete.Pozdrav.\nSeptember 05, 15:12 Reply


Protesti opozicije okončani, molotovljevi kokteli na zgradu Vlade\nOsvježeno 9. januar/siječanj, 2016.\nNeredi u Prištini, molotovljevi kokteli i suzavac\nNeredi u Prištini, RSE/Video\nU centru Prištine nakon protesta došlo je do nasilja. Jedna grupa demonstranata neprestano je bacala molotovljeve koktele na zgradu Vlade i, u trenutku kada je počeo da gori jedan od prozora, Policija Kosova je ispalila suzavac na demonstrane.\nMolotovljevi kokteli su potom bili ispaljivani u drugim delovima centra grada. U samom centru Prištine bila je prisutna velika količina suzavca, ali i vatre. Policija je protiv demonstranata upotrebila i vodeni top. Na ulicama su gorili kontejneri.\nPolicija Kosova je saopštila da je od posledica nasilja povređeno deset policijskih zvaničnika, dva građanina i dva novinara. Pritvorena su 24 demonstranta koje policija ispituje.\nPolicija ističe da je, prema preliminarnim podacima, oko 8.000 ljudi učestvovalo u protestu, dok opozicija navodi oko 100.000 ljudi.\nPredsednica Kosova, Atifete Jahjaga, osudila je "vandalizam na javnu imovinu i upotrebu sredstava koja ugrožavaju život građana Kosova i snaga bezbednosti čija je dužnost da brane institucije u zemlji".\nPutem svog Facebook naloga ona je pozvala demonstrante na odgovornost, a od organizatora protesta je zatražila distanciranje od "tih delovanja i da upotrebe svoj autoritet kako bi sprečili nasilje na trgove u Prištini".\nOpozicione Alijansa za budućnost Kosova i Inicijativa za Kosovo izrazile su žaljenje zbog, kako su rekli, incidenata koji su se desili. Oni su istakli da su nasilni incidenti "neprihvatljivi, koliko je neprihvatljivo i neodgovorno ponašanje vlade na reakciju građana".\nPoručuju da se građani neće zaustaviti sa protestima sve do odlaska ove vlade.\n(RSE/Foto: Demonstranti bacali molotovljeve koktele)\nPodsetimo, pod motom "Protestujemo za državu sa suverenitetom protiv antiustavne vlade", ujedinjena opozicija Kosova u subotu je održala protest u Prištini, protiv briselskog Sporazuma o formiranju Zajednica opština sa srpskom većinom i protiv demarkacije sa Crnom Gorom.\nSa ovog protesta tražila se i ostavka kosovske Vlade, a ovaj zahtev dolazi nakon odluke Ustavnog suda Kosova da pojedini delovi Sporazuma o Zajednici nisu u potpunosti u skladu sa Ustavom Kosova.\nLider Inicijative za Kosovo, Fatmir Ljimaj, kazao je u subotu da se Kosovo ujedinilo u Prištini kako bi se okončao rad "kršioca Ustava".\n"Ujedinili su se svi građani Republike Kosova jer imamo za obavezu da uklonimo Vladu koja je prekršila Ustav. Najbolji dokaz danas ste vi, vaše prisustvo. Digli smo se na noge kako bi se inače digla svaka evropska država. Nema države u Evropi koja bi prihvatila državu čiji lideri krše Ustav. Ako vi odbijete da položite računa, mi ćemo odbiti da dozvolimo da vi vladate našom Republikom", kazao je Ljimaj.\n"Ovo je nov početak, tako da vas pozivamo da branimo Ustav, da branimo našu zemlju. Nećemo dopustiti da naša zemlja zauzme loš put. Odluka Ustavnog suda je pokazala ko brani institucije, a ko krši Ustav", reči su Ljimaja.\nLjimaj smatra da neko neprestano pokušava da uspava Kosovo.\n"Međutim, Kosovo će se uvek podići na noge kad se god bude ugrozio suverenitet naše zemlje. Danas je u glavnom gradu Kosova, na trgu Majke Tereze, ispred spomenika Skenderberga, pala Vlada Kosova. Tražimo odmah slobodne izbore... Pozivam vas da na demokratski, mirni način ovde u centru Prištine ostanemo ujedinjeni nastavimo do ostavke vlade", kazao je Ljimaj.\nLider Alijanse za budućnost Kosova, Ramuš Haradinaj, zahvalio se svim građanima koji su iz raznih delova Kosova došli u Prišitnu.\nProtest opozicije, Priština\n"Dolazi im kraj, a dolaze vaši dani dragi građani", kazao je Haradinaj okupljenima ispred vlade Kosova.\n"Danas smo došli ovde da kažemo 'NE' Isi i Tačiju. Vrše pritisak i hapse opoziciju ali ne zaboravljajte da vam se približava kraj", dodao je on.\n"Mi znamo da nije lako unaprediti Kosovo. Ali, Kosovo će se unaprediti onaj dan kada oni budu otišli. Doveli su nas u situaciji da je Kosovo najkoruptivnija zemlja, ostavili su nas bez ekonomskog razvoja. Odlazite jer ne želimo da postanemo azilanti. Odlazite kako bi imali suverenu državu", istakao je Ramuš Haradinaj.\nLider Samoopredeljenja, Visar Imeri, kazao je u subotu da je važan dan za Kosovo, da veliki broj okupljenih građana garantuje slobodu i demokratiju Kosovu.\n"Ova narodna masa garantuje da se vlast ne drži sa policijom i sa pritiskom. Nema demokratije kada su na čelu kršioci Ustava. Ovo je trenutak novog vremena. Dole vlada kako bi pobedila Republika", poručio je Imeri.\nVisar Imeri je nakon održanih govora okončao protest u Prištini dok je jedna grupa nastavila da gađa u pravcu zgrade Vlade i policije koja se nalazila u dvorištu Vlade.\nRaniji tok događaja\nDemonstranti koji dolaze iz različitih delova Kosova okupili su se ispred Narodne biblioteke u Prištini, a u 14 časova krenuli prema zgradi Vlade Kosova.\nNa trgu Majke Tereze postavljena je bina sa koje će se okupljenima obratiti lideri opozicije.\nNa ulicama Prištine u subotu je uočeno pojačano prisustvo policije koja je dan ranije saopštila da je izradila operativan plan za ove proteste, te apelovala na mirne proteste.\n"Protiv onih koji budu ugrozili stabilnost poduzeće se mere", saopšteno je.\nCentar grada očišćen je od tvrdih predmeta kako bi se sprečilo nasilje.\nOpozicija je najavila da će se sa protesta u subotu zatraži poništenje štetnih sporazuma i ostavke onih koji su prekršili Ustav. Dodali su da se ne može dopustiti da državu vode ljudi koji ugrožavaju ustavni poredak zemlje, te da će oni biti prisiljeni da daju ostavke. Kako su rekli, opozicija neće odustati od protesta sve do ostavke.\nIz opozicije su saopštili da "policija ometa putovanje demonstranata, odnosno da vrši rigoroznu kontrolu u autobusima".\nNakon ovakve najave, reagovali su premijer Isa Mustafa i njegov prvi zamenik, Hašim Tači, na sednici vlade u petak popodne.\nJedan od transparenata glasi "Isa i Hašim su prekršili 23 člana Ustava"\nMustafa je rekao da nema razloga za proteste, te je pozvao opoziciju da se uzdrži od nasilnih akata. On je kazao da se rešenje treba tražiti unutar političkog dijaloga.\nTači je naveo da u vreme kada Kosovo čeka preporuku Brisela o liberalizaciji viza i vrši napore da formira svoju vojsku, opozicija poziva na nasilje.\nUskladiti ustavne standarde\nOpozicija je do sada u nekoliko navrata protestvovala protiv Zajednice i demarkacije sa Crnom Gorom. Skupština Kosova je od septembra bila u suzavcu u znak protesta opozicije.\nZbog takvog ponašanja, policija je uhapsila 13 opozicionara kojima su izrečene privremene mere pritvora. Pored toga, uhapšeni su bili i aktivisti opozicije koji su protestvovali na ulicama Prištine.\nPodsetimo, Ustavni sud je u decembru odlučio da dogovoreni principi o Zajednici opština sa srpskom većinom na Kosovu nisu u potpunosti usaglašeni sa duhom Ustava Kosova, ali da bi ugradnja principa u zakonski akt i u statut zajednice trebala biti u skladu sa ustavnim standardima Republike Kosova.\nIz Vlade su naveli da će se u predstojećem periodu formirati radna grupa koja će se baviti proučavanjem detalja odluke Ustavnog suda.\nJahjaga: Rešenje za prevazilaženje krize je u dijalogu


Odbojkaši Niša nisu uspeli da iskoriste prednost domaćeg terena na startu plej-auta Superlige Srbije, pošto su poraženi od Partizana sa 3:0, po setovima 25:20, 25:21, 25:20. Susret u “ČairuR...\nSa bronzama oko vrata i peharom u ruci, odbojkaška reprezentacija Univerzitetskog sportskog saveza Niša, sletela je u Niš. Oni su na Evropskom univerzitetskom prvenstvu, održanom u poljskom gradu Žeš...\nPet medalja Tadića, bronzani odbojkaši\nOdbojkaši Univerziteta u Nišu osvojili su bronzanu medalju na Evropskim univerzitetskim igrama, koje se od 11. do 26. jula odražavaju u Zagrebu i Rijeci. Tim koji sa klupe predvodi tandem Vladimir Go...\nPartizan eliminisao Nišlije\nOdbojkaši Niša poraženi su na gostovanju od ekipe Partizana sa 3:0 (25:21, 25:16, 25:19), u drugoj utakmici četvrtfinalne serije plej-ofa Superlige Srbije. Crno-beli su tako nakon trijumfa u Nišu od ...


Tutin raspisao Konkurs za sufinansiranje medija | SANA\nHome Vijesti Tutin raspisao Konkurs za sufinansiranje medija\nTutin raspisao Konkurs za sufinansiranje medija\n12. 01. 2021. 13:07\nOpštinsko veće u Tutinu raspisalo je Konkurs za sufinansiranje projekata koji će biti u javnom interesu u oblasti javnog informisanja u medijima, a u te svrhe budžetom je kao i prošle godine planirano 10 miliona dinara.\nU Konkursu, koji je objavljen u današnjem dnevnom listu Danas, navodi se da će opština sufinasirati projekte koji se odnose na istinito, nepristrasno, pravovremeno i potpuno informisanje građana Tutina, ali i da podstiču povezivanje lokalnih zajednica u Sandžaku, saradnju sa dijasporom, rurarlni razvoj i razvoj sela, zaštitu životne sredine, informisanje osoba sa invaliditetom i brojne druge oblasti.\nKonkurs je raspisan za projekte čija realizacija ne može biti duža od jedne godine, a najmanji iznos koji će biti odobren po projektu iznosi 250 hiljada dinara, dok je najviši devet miliona dinara.\nRok za dostavljanje projekata je 15 dana od dana objavljivanja konkursa, a istovremeno je upućen i Poziv novinarskim i medijskim udruženjima da predlože članove stručne komisije koja će odlućivati o raspodeli ovog novca medijima.\nRanije je i Gradsko veće Gradsko veće Novog Pazara raspisalo Konkurs za sufinansiranje projekata u oblasti javnog informisanja u medijima, za šta će iz budžeta biti izdvojeno 55 miliona dinara.\nPrevious articleSaopćenje u povodu uvreda novinara Medina Halilovića na račun predsjednika Mešihata i najviših vjerskih titula\nNext articlePrva januarska akcija dobrovoljnog davanja krvi


Nemačka spremna da se zajedno sa SAD suoči sa globalnim problemima | Restart Magazin\nNemačka kancelarka Angela Merkel istakla je danas spremnost zemlje da se “rame uz rame” sa SAD i novoizabranim predsednikom Džozefom Bajdenom suoči sa “globalnim problemima” poput globalnog zagrevanja i pandemije korona virusa.\nNemačka kancelarka, čiji su odnosi sa Donaldom Trampom bili složeni, uputila je “srdačne čestitke” novoizabranom predsedniku SAD Džozefu Bajdenu.\nAngela Merkel je u izjavi novinarima pozdravila “iskustvo u unutrašnjoj i spoljnoj politici” Bajdena. “On dobro poznaje Nemačku i Evropu”, rekla je kancelarka, ne pominjući aktuelnog predsednika, koji tokom četvorogodišnjeg mandata nije posetio Nemačku.\nMerkelova, prva žena na čelu Nemačke, izrazila je zadovoljstvo što je na mestu potpredsednika žena, Kamala Haris, za koju je rekla da je “inspiracija mnogima, primer američkih mogućnosti”.\nNemačka kancelarka je za decenijsko prijateljstvo dve zemlje rekla da predstavlja “zajedničko bogatstvo”.\n“Saveznici smo u NATO-u, delimo osnovne vrednosti dostojanstva, demokratije i pravne države”, navela je Merkelova.\nBerlin i Vašington “moraju da naprave zajednički front i da se suoče sa velikim izazovima našeg vremena, rame uz rame u teškim iskušenjima pandemije korona virusa, rame uz rame u borbi protiv globalnog zagrevanja i njegovih globalnih posledica, u borbi protiv terorizma”, istakla je nemačka kancelarka.\n“Nemci i Evropljani znaju da moraju preuzeti veću odgovornost u ovom partnerstvu” sa SAD, dodala je kancelarka Nemačke, koja do kraja godine predsedava EU.\n“Amerika jeste i ostaće naš glavni saveznik, ali ona s pravom očekuje da učinimo više kako bismo osigurali sopstvenu bezbednost i odbranili naša uverenja u svetu”, rekla je Merkelova koja se 2021. povlači sa vlasti.\n← Aspirin će se testirati i kao moguć lek protiv covida-19\nMađarska zatvara škole i restorane, produžava policijski čas →


Počela vakcinacija protiv sezonskog gripa u Domu zdravlja - CITY SMART | Vesti bez ulepšavanja\nPočela vakcinacija protiv sezonskog gripa u Domu zdravlja\nDanas počinje vakcinacija protiv sezonskog gripa, saopštili su iz Doma zdravlja. Vakcinacija se odvija u Centralnom obektu Doma zdravlja svakog dana u periodu od 7:30 do 19:30h kao i gradskim i seoskim zdravstvenim stanicama po ustaljenom vremenu rada.\nDom zdravlja Niš dobio je TorVaxFlu vakcinu protiv sezonskog gripa koju prozvodi Institut za virusologiju, vakcine i serume “Torlak”, saopštili su iz ove ustanove.\nVakcina se može primiti uz nalog izabranog lekara u intervencijama Službe za zdravstvenu zaštitu odraslih u centralnom objektu Doma zdravlja Niš radnim danom i vikendom u vremenu od 07:30-19:30 h, u gradskim i seoskim zdravstvenim stanicama po ustaljenom rasporedu rada.\nVakcinu je moguće primiti i bez naloga na vakcinalnom punktu u klubu centralnog objekta Doma zdravlja Niš radnim danom i vikendom u vremenu od 07:30-19:30h.\nObavezna imunizacija vakcinom TorVaxFlu može se sprovesti kod lica uzrasta 18 do 65 godina u posebnom riziku, kao i kod zaposlenih u zdravstvenim ustanovama, saopštavaju iz ove ustanove.\nU rizične grupe stanovništva spadaju trudnice, osobe obolele od hroničnih ili malignih bolesti, kao i oni kojima je izvršeno presađivanje nekog organa ili je u toku priprema za transplataciju.\nIz Doma zdravlja navode da su lica u posebnom riziku korisnici i zaposleni u ustanovama socijane zaštite.\nImunizacija se sprovodi davanjem jedne doze vakcine (0,5ml), a kako kažu u Domu zdravlja ova vakcina može da se kombinuje sa vakcinom protiv koronavirusa s tim što se u tom slučaju daje u suprotnu ruku.\nVakcinu protiv sezonskog gripa mogu primiti i građani od 18 do 65 koji ne spadaju u rizične grupe, ali žele da se zaštite.\nLekari podsećaju da je vakcinacija najefikasnija mera zaštite protiv gripa.\nOznakedom zdravlja Izdvajamo rizične grupe sezonski grip vakcinacija


Petoro poginulih u sudaru autobusa i kamiona kod Kuršumlije - Sputnjik Srbija\nPetoro poginulih u sudaru autobusa i kamiona kod Kuršumlije\n16:40 30.04.2019 (osveženo 16:45 30.04.2019) Preuzmite kraći link\nNa licu mesta poginuli su vozači oba vozila i još dve putnice autobusa „Niš ekspresa“, koji je potpuno izgoreo.\nPeta osoba, žena (1961), preminula je u KC Niš tokom operacije, javio je RTS.\n— RTS Vesti (@RTS_Vesti) 30. april 2019.\nTroje lakše povređenih je nakon dijagnostike u bolnici u Prokuplju otpušteno na kućno lečenje.\nAutobus je saobraćao na redovnoj liniji Niš-Kuršumlija, a u njemu je bilo ukupno osmoro putnika.\nSudar se dogodio oko 6.45 na putu Niš-Priština kod mesta Barbatovac, na malom mostu koji se nalazi iznad potoka.\nPrema nezvaničnim informacijama, autobus je iznenada promenio traku i udario u kamion paraćinskih registracija.\nSaobraćaj je na tom putu i dalje u prekidu, a vozila se preusmeravaju ka Blacu.\nNačelnik Uprave saobraćajne policije Nebojša Arsov obišao je mesto udesa i apelovao na prevoznike da vode računa o tehničkoj ispravnosti vozila i vremenu odmora vozača.\nKako je istakao Arsov, policija će povodom ove nezgode izvršiti nadzor prevoznika.\nNa licu mesta su policija i pripadnici Sektora za vanredne situacije.\nkuršumlija, sudar, nesreća


Zaev: Kako su naši prijatelji dozvolili bekstvo Gruevskog?\nIzvor: RTS, 25.Nov.2018, 16:34\nZoran Zaev je tokom posete Strumici poručio da "javnost očekuje da veoma brzo bude informisana šta se tačno dogodilo u Makedoniji u vezi sa bekstvom bivšeg premijera", prenosi MIA.\n"Mene >> Pročitaj celu vest na sajtu RTS << je informisalo Ministarstvo spoljnih poslova Makedonije i znam dokle se stiglo i verujem da će veoma brzo javnosti biti saopšteni detalji o tome šta se događalo u Makedoniji, budući da znamo šta se događalo u – Albaniji, Crnoj Gori, Srbiji i Mađarskoj", rekao je makedonski premijer.\nUz reči "taman posla" demantovao je medijske navode da je sa Nikolom Gruevskim komunicirao neposredno pre nego što je ovaj napustio Makedoniju, dodajući da je tu informaciju već demantovao u medijima koji su je objavili.\nVesti-online.com: "Kako su naši prijatelji dozvolili bekstvo Gruevskog?"\nIzvor: JUGpress.com, 25.Nov.2018\nSKOPLJE..Istraga će otkriti detalje bekstva bivšeg makedonskog premijera Nikole Gruevskog, ali ostaje pitanje kako su četiri zemlje, naši prijatelji, to dozvolile, naveo je aktuelni premijer Makedonije Zoran Zaev...Zoran Zaev je tokom posete Strumici poručio da “javnost očekuje da veoma brzo...


Siniša Mali: Nezaposlenima u junu dodatnih 60 evra, ukupno 120 evra pomoći od države - Beograd24\nSiniša Mali: Nezaposlenima u junu dodatnih 60 evra, ukupno 120 evra pomoći od države\nAutor Redakcija Beograd24\t Objavljeno Mar 20, 2021\nMinistar finansija u Vladi Republike Srbije Siniša Mali izjavio je da je u trećem paketu pomoći privredi i građanima, u iznosu od dve milijarde evra, jedna od novina jednokratna isplata svim nezaposlenima u iznosu od 60 evra.\n„Bilo je nedoumica oko toga da li pomoći samo one koji su ostali bez posla tokom pandemije ili svim nezaposlenima, i odlučeno je da to budu svi nezaposleni kojima će država u junu isplatiti 60 evra”, istakao je ministar za TV “Prva”. On je dodao da će svi detalji oko te isplate biti poznati kada bude usvojena Odluka Vlade Republike Srbije. „Prošle godine pomoć je bila usmerena ka tome da se održe radna mesta, sada želimo da i onima koji nemaju posao damo jednu vrstu podrške i optimizma, te da pokriju neke svoje troškove. To je velika stvar. I još jedan pokazatelj koliko je država jaka i želi da pomogne svima“, kaže Mali. Podseća da 28. aprila kreće prijava svih punoletnih građana koji žele 60 evra pomoći od države, kao i da će prvih 30 evra biti isplaćeno u maju, a drugih 30 u novembru.\n„Takođe, svaki penzioner dobiće 30 plus 30 evra, kao i dodatnih 50 evra, što je ukupno 110 evra. Nezaposleni takođe mogu da se prijave i za ovih 30 plus 30 evra, i uz ovih 60 evra u junu, dobiće ukupno 120 evra”, naglašava ministar. Mali ističe da će pomoć od 100 evra dobiti i svi Srbi sa Kosova i Metohije, uključujući i decu, dok nezaposleni u južnoj pokrajini mogu očekivati dodatnih 100 evra, odnosno ukupno 200 evra. „Država je uz stabillne javne finansije, našla način da se nađe građanima, i ono što je predsednik Aleksandar Vučić rekao, tako ćemo pokriti celu godinu. U maju idemo sa prvih 30 evra, u junu sa 60 dodatnih za nezaposlene, u septembru 50 evra za penzionere i u novembru idemo sa poslednjih 30 evra“, kaže Mali. Kada je reč o sastancima predstavnika najugroženijih sektora sa premijerkom Anom Brnabić, Mali kaže da je država uvek izlazila u susret i nalazila najprihvatljivije rešenje za sve.\n“Imali smo sastanke i sa predstavnicima muzičke i event industrije, danas i sa predstavnicima filmske industrije, takođe i sa frizerima i malim preduzetnicima, kako bi sa svima njima dopunili ovaj paket. Znaćemo u narednih nekoliko dana ko će još dobiti dodatnu pomoć”, naglasio je ministar.\nMinistar podseća da će polovinu minimalne zarade za tri meseca po zaposlenom dobiti, osim mikro, malih i srednjih preduzeća, i velika preduzeća. “Reč je o ukupno 1.550.000 zaposlenih. Prijava za mart je u toku. Mi ćemo 8.aprila napraviti prvu isplatu za sve koji se prijave do kraja marta“, kaže Mali. Podseća da u sklopu trećeg paketa, pomoć već dobijaju najugroženiji sektori, kao što su auto-prevoznici koji će dobiti šest meseci 600 evra po autobusu.\n„Imamo i još jednu punu minimalnu zaradu koju ćemo isplatiti ugostiteljima, turizmu, turističkim vodičima, rent-a-kar agencijama, a pomažemo i hotele sa 150 evra po sobi, 350 po ležaju”, rekao je Mali. Naglašava da smo paketima pomoći privredi izbegli najgora scenarija, masovna otpuštanja i zatvaranje fabrika, jer je država reagovala pravovremeno. „Sada, uz masovnu imunizaciju, želimo da i dalje sačuvamo radna mesta, ali i da pomognemo svim građanima Srbije, tako da na pravi način pokrijemo krizu izazvanu pandemijom i nastavimo dalje sa rastom ekonomije ne narušavajući makroekonomsku stabilnost i zdravlje javnih finansija, a javni dug će ostati ispod 60 odsto BDP-a“, kaže Mali. Na pitanje kako komentariše to što su svetske rejting agencije „Mudis“ i “Fič rejtings” povećale, odnosno zadržale kreditni rejting Srbije, Mali kaže da je ovo sjajna vest, jer su to najveće kreditne agencije na svetu koje detaljno gledaju krvotok ekonomije svake zemlje i daju ocenu, te da je u uslovima najveće krize u svetu izazvane pandemijom, Srbija dobila sjajnu ocenu.\n„To je potvrda da su sve ekonomske mere i paketi pomoći države dali rezultate. Oni već znaju da mi idemo i sa trećim paketom, agencija „Mudis“ očekuje 5,2 odsto rast naše ekonomije, mi očekujemo 6 odsto, ali to su sve ogromne stope rasta. Kažu da nam je kurs pod kontrolom, inflacija takođe, javne finansije stabilne, imamo najmanji pad BDP-a, nezaposlenost manju nego pre pandemije. Ocena ovih agencija je važna za nas, jer, što je viši kreditni rejting, to su niže kamatne stope, kako za građane, tako i za privredu i državu, i sigurniji ste za ulaganje, a to sve pokazuje ekonomski napredak jedne zemlje“, kaže Mali. Ministar se osvrnuo i na Zakon o utvrđivanju porekla imovine i rekao da Poreska uprava već prikuplja podatke od relevantnih institucija koji se tiču imovine i prihoda.\nFoto Zorana Jevtić\tTANJUG/ ZORAN ZESTIC\tOLIVER BUNIĆ / RAS SRBIJA\nMinistar Aleksandar Vulin: U Srbiji nijedan zločin neće ostati nerasvetljen\nVučić se sastao sa ministrom Malim: Cilj nam je, čak osam autoputeva u izgradnji, i sve to do decembra ove godine!


„Čvrsta akcija“ Amerike protiv vojske u Mjanmaru, ali i Kina ima svoju strategiju - Sputnjik Srbija\n21:21 22.02.2021 (osveženo 21:22 22.02.2021) Preuzmite kraći link\nPrema rečima spoljnopolitičkog komentatora, novinara Borislava Korkodelovića, mnogo toga će zavisiti od stava međunarodne zajednice, jer su oko razrešenja situacije u Mjanmaru trenutno suprotstavljena dva stava.\nDa li će Amerika zakomplikovati situaciju u Mjanmaru\n„Postoje dve struje, od kojih je jedna zapadna i nju mediji u Kini doživljavaju kao „dolivanje ulja na vatru“. Naime, Zapad insistira na momentalnom oslobađanju zatvorenih civilnih vođa Mjanmara, naročito Aung San Su Ći, koja je bila narodni lider dok nije uhapšena. Ta zapadna struja mišljenja ide ka tome da će uz pomoć sankcija, od kojih su neke već uvedene od strane Sjedinjenih Američkih Država, a sada se na taj korak sprema i Evropska unija, vojne vlasti u Mjanmaru biti primorane da ili ispune zahteve za puštanjem uhapšenih, ili da postignu neku vrstu kompromisa sa zbačenom vladom i raspuštenim parlamentom“, objašnjava Korkodelović.\nDrugu struju, kako navodi, zastupaju pre svega Kina, ali i udruženje zemalja Jugoistočne Azije ASEAN, koji smatraju da su događaji u Mjanmaru unutrašnja stvar te zemlje i da moraju biti obezbeđeni, pre svega, mir i bezbednost u državi, kao i da mora biti postignuta neka vrsta kompromisa.\n„Mjanmar je članica ASEAN-a i ta organizacija trebalo bi da ima vodeću ulogu u rešavanju situacije, a Kina je spremna da pruži podršku. ASEAN je inače poznat po tome da ne ide na oštre mere, na sankcije i oni su i ranijih decenija, kada god je u Mjanmaru na vlasti bila vojna hunta, nastojali da mirnim sredstvima, pregovorima i bez nepotrebnih konfrontacija postignu kompromis. U tome su imali i određene uspehe jer su vojne vlasti u bar dva maha u prošlosti prepuštali vlast civilnim vlastima. Tako da očekujem da će uskoro biti održan ministarski sastanak ASEAN-a, makar i neformalni, sa ciljem razrešenja situacije“, kaže Korkodelović.\nIpak, kako dodaje, treba imati u vidu da SAD sebe doživljavaju kao „svetionik demokratije“, te će puno toga zavisiti od stava Zapada.\n„U poslednjih pet godina vladavine Aung San Su Ći postale su vrlo aktivne zapadne nevladine organizacije i svojevrsni instituti, otvoreno finansirani iz inostranstva, naročito iz Sjedinjenih Država, koji su propagirali dalje potiskivanje uticaja vojske, ali i širili antikineska raspoloženja. Tako da očekujem da će na kartu upravo tih organizacija igrati oni koji spolja žele da promene kurs kojim je Mjanmar išao i pod vladavinom Aung San Su Ći, sa kojom je Kina imala veoma dobre odnose“, ukazuje Korkodelović.\nDa li će situacija eskalirati?\nDogađanja u Mjanmaru, primećuje sagovornik Sputnjika, treba sagledavati u širem kontekstu odnosa između zapadnog sveta i Narodne Republike Kine.\n„Zapadni svet, a naročito Sjedinjene Američke Države, ne kriju da na svaki način žele da zaustave uspon Kine. U tom smislu gde god mogu podižu prepreke privrednom, ekonomskom i diplomatskom usponu te zemlje, pa je tako i Mjanmar, prema mišljenju određenih zapadnih analitičara, doživljen kao mesto gde treba razvijati antikineska raspoloženja i potisnuti uticaj Pekinga. Mjanmar ima 55 miliona stanovnika, što je pristojno tržište, a Kina je najveći trgovinski i investicioni partner te zemlje. Iako na zapadu postoje pokušaji da se stvori utisak da je Kina, na neki način, podržala preuzimanje vlasti od strane vojske u Mjanmaru, Peking je to odlučno demantovao i insistira na posredovanju ASEAN-a“, napominje Korkodelović.\nUpitan da li očekuje eskalaciju situacije u Mjanmaru, Korkodelović kaže da situacija postaje sve složenija, a da je vojna uprava počela sa donošenjem zakona koji ograničavaju građanske i lične slobode tokom trajanja vanrednog stanja.\n„Međutim, poslednjih nedelja uočava se da se uveliko promenila uloga i demonstranata i vojske. I jedni i drugi koriste obilje novih tehnika, pa je u toku velika rasprava među azijskim teoretičarima na temu da li će vojska uspeti da održi kontrolu, a naročito da li će uspeti da u svakom trenutku mobiliše niže oficire i obične vojnike. Vojska Mjanmara nije na nivou razvijenosti američkih, kineskih ili ruskih snaga, ali uveliko koristi dronove za kontrolu demonstracija, kao i internet koji se običnim građanima isključuje između 1 sat posle ponoći i 7 ujutru. Tako da je ovo drugačiji „teatar sukoba“ nego što je bio slučaj ranijih decenija“, kaže Korkodelović.\nTakođe, postavlja se pitanje šta će biti sa glavnim komandantom oružanih snaga Min Aung Hlaingom, koji je sada preuzeo vlast.\n„General već ima velike probleme sa međunarodnom zajednicom zbog sukoba sa značajnom muslimanskom manjinom Rohinga i preti mu optužba i suđenje za genocid. On je pod sankcijama Vašingtona i ovo mu je takođe i poslednja godina kada formalno može da bude u oružanim snagama. Tako da mnogi događaje u Mjanmaru posmatraju i kroz prizmu lične pozicije generala Mina. U svakom slučaju ostaje da se vidi kako će se situacija dalje odvijati, a ja se nadam da će se uz posredovanje ASEAN-a i pomoć Ujedinjenih nacija, kao i Kine i Rusije, naći kompromis u Mjanmaru“, kaže Korkodelović.\nPolicija u Mjanmaru počela je u ponedeljak da rasteruje demonstrante, dok su širom zemlje zatvorene sve radnje zbog generalnog štrajka koji je sazvan u znak protivljenja vojnom udaru, uprkos upozorenju vlasti da bi svaki sukob mogao da znači i gubitak života. Vojna uprava proglasila je vanredno stanje na godinu dana i obećala da će biti održani izbori nakon kojih će ovlašćenja biti predata pobedničkoj stranci.\nVašington je pre deset dana uveo sankcije protiv vršioca dužnost predsednika Mjanmara i još nekoliko vojnih oficira.\nSAD, Kina, Mjanmar


Poruka navijača novinarki Insajdera „ni policija vam ne može pomoći“ za Tužilaštvo nije pretnja\nPrvo osnovno javno tužilaštvo u Beogradu dostavilo je obaveštenje redakciji Insajdera o odbacivanju krivične prijave zbog pretnji novinarki Insajdera na inauguraciji Aleksandra Vučića, istovremeno nalažući policiji da inicira pokretanje prekršajnog postupka. Tužilaštvo je u postupku identifikovalo jednog čoveka koji je pretio novinarki Insajdera i novinaru i fotoreporteru Vajsa (VICE), a kako smo utvrdili, reč je o istaknutom navijaču Partizana.\nU obaveštenju koje je Prvo osnovno tužilaštvo u Beograda dostavilo redakciji Insajdera navodi se da je u postupku identifikovalo Marka Todorova kao čoveka koji je tokom skupa pristalica SNS-a povodom inauguracije Aleksandra Vučića pretio novinarki Insajdera i novinaru i fotoreproteru VICE-a.\nTužilaštvo je zaključilo da nema osnova za pokretanje postupka za krivično delo ugrožavanje sigurnosti, pozivajući se na član zakona koji se odnosi na ugrožavanje sigurnosti „lica koje obavlja poslove od javnog značaja u oblasti informisanja“. Za ovo delo predviđena je kazna zatvora od šest meseci do pet godina.\nUmesto toga, tužilaštvo je zaključilo da bi moglo da se radi o prekršaju iz oblasti ugrožavanja javnog reda i mira, pa je naložilo policiji da „podnese zahtev za pokretanje prekršajnog postupka“.\nIstaknuti navijač Partizana redar SNS-a?\nPrema istraživanju Insajdera, Marko Todorov jedan je od istaknutih navijača Partizana.\nU obaveštenju o donetoj odluci Tužilaštvo nije navelo da li je Todorov ranije kažnjavan.\nSam Todorov je na svom javnom fejsbuk nalogu objavio između ostalog i fotografije sa Alenom Kostićem jednim od vođa navijača Partizana koji je ubijen sredinom prošle godine.\nTakođe se vidi da se tokom utakmica nalazio i na ogradi stadiona Partizan gde uglavnom sede vođe navijača i ljudi bliski vođama.\nPodsetimo, tokom inauguracije predsednika Srbije Aleksandra Vučića 31. maja na nekoliko lokacija kod Skupštine Srbije nepoznati ljudi napali i pretili novinarima i fotoreporterima.\nNovinarku Danasa Lidiju Valtner i saradnika agencije Tanjug, kako se moglo videti na fotografijama koje su naknadno objavljene, nepoznati ljudi su silom udaljili sa skupa.\nNa fotografijama se jasno videlo kako muškarci, krupne građe, sa kratkim frizurama i naočarima za sunce na grub način sa skupa odvode pristalicu neformalne grupe „Protiv diktature“ Marka Radosavljevića, novinarku Danasa i fotoreportera.\nNekoliko stotina metara dalje, nepoznati ljudi pretili su tada novinarki Insajdera i novinaru i fotoreporteru Vajsa kada su pokušali da fotografišu grupu krupnih mladića kako grubo lomi transparent protiv novog predsednika Srbije Aleksandra Vučića koji su nosili učesnici skupa „Sedam zahteva“.\nNovinare su tada opkolili krupni mladići i pretili im da ne objavljuju njihove fotografije jer „ništa ne sme da izađe u javnost“, a na konstataciju novinara da se ne osećaju bezbedno i da mogu da pozovu policiju, mladići su im poručili „da im ni policija ne može pomoći“.\nNakon skoro šest meseci od pokretanja objedinjenog postupka koji je pokrenut na osnovu izjava novinara, Prvo tužilaštvo je pre dva dana, u detaljnijem obrazloženju odluke, navelo da je odlučilo da odbaci krivične prijave novinara i fotoreportera pošto je na osnovu izjava „građana svedoka“ svedoka utvrđeno da su „izvođenjem“ pojedinih novinara iz mase sprečeni mnogo veći incidenti i „linč“.\nOvakvu odluku tužilaštvo je donelo uprkos objavljenim fotografijama, a pozivajući se na izjave „građana svedoka“ i bez objašnjenja ko su nepoznati muškarci koji su „izvodili“ novinare i da li je reč o zvaničnoj redarskoj službi Srpske napredne stranke.\nOvu odluku Tužilaštva predstavnici novinarskih udruženja ocenili su kao „vrhunac cinizma“, „dokaz da tužilaštvo radi za vlast“ i primenjuje „dvostruke aršine“.\nOdbačena i prijava za napad na novinarku Danasa\nList Danas je takođe objavio da je Tužilaštvo na identičan način odbacilo i krivičnu prijavu za napad na njihovu novinarku.\nTužilaštvo je navelo da je novinarka Danasa morala biti uklonjena sa mitinga SNS, kako bi bio izbegnut mnogo veći incidenat i teže povređivanje učesnika skupa.\nNakon objavljivanja fotografija na kojima se jasno vidi grubo ponašanje nepoznatih muškaraca prema novinarima i pojedinim građanima, predstavnici Srpske napredne stranke, koja je organizovala skup podrške novom predsedniku Srbije, još tada su stali na stranu nasilnika.\nPoslanik SNS-a Vladimir Đukanović javno je na tviteru pružio punu podršku nasilnicima, dok je poslanik Aleksandar Martinović na pitanje da li su na fotografijama članovi obezbeđenja njegove stranke odgovario pitanjem: „A šta ste vi? Tužilac? Jel ovo saslušanje?“.\nInsajder Lidija Valtner Napadi na inauguraciji Vladimir Đukanović\n← Ni osam meseci kasnije se ne zna ko je pratio Blagojevića\nBez informacija o istrazi →


miligram-2 - Vesti - Svet Plus\nmiligram 2 najnovije vesti\nČlanovi benda Miligram se oprostili od svog kolege! Nakon kratke i teške bolesti preminuo basista Miligrama Lima Slobodan Vasić!\nPopularni bend Miligram uskoro će objaviti duetsku pesmu sa pop divom Jelenom i reperom Surrealom, a kompozitor je otkrio da će singl pomeriti sve granice. Jelena Karleuša smatra da je ovaj spoj ličnosti, tematike i zvuka nešto što niko nije očekivao!\nBeovizija: Promena pravila! Kompozicije ostaju iste, učesnik može da se ..\nPromena pravila! Važno pravilo kod ovogodišnje "Beovizije" je da kompozicije ostaju iste, ali da učesnik može da se promeni.\nMiligram u potpuno drugačijem izdanju!\nGrupa Miligram uveliko priprema novi album koji će biti potpuno drugačiji od svega onoga što smo do sada imali prilike da čujemo od ovih sjajnih momaka.\nUprkos spekulacijama da su otkazali koncerte: MIligram nastupa na splavu Port!\nIako se spekulisalo da je grupa Miligram otkazala nastupe zbog operacije pevača, popularni bend 7. juna nastupiće na splavu Port.\nAleksandar Milić Mili pred koncert u Areni: Napravićemo spektakl!\nPopularni bend "Miligram" će 29. novembra održati prvi veliki koncert u Kombank areni, a tom prilikom frontmen grupe najavljuju Beograđanima pravi spektakl.\nMiligram u Kombank Areni 29. novembra! Ulaznice u prodaji (Video)\nVeliki koncert popularnog beogradskog benda Miligram biće održan 29. novembra u Kombank Areni, a ulaznice za ovaj događaj već su u prodaji. Ovo će biti prvi veliki koncert balkanske muzičke atrakcije Miligrama u Beogradu.


IZBORI: Gradska izborna komisija utvrdila rokove, stranke prikupljaju potpise - Dnevnik Juga\nHome / GRADOVI / Leskovac / IZBORI: Gradska izborna komisija utvrdila rokove, stranke prikupljaju potpise\nSrdjan Stamenkovic 04/03/2020\tLeskovac, POLITIKA Leave a comment\nGradska izborna komisija održala je danas u sali Skupštine grada Leskovac svoju ukupno 73. sednicu, a prvu nakon raspisivanja lokalnih izbora za 26. aprila.\nGradska izborna komisija jednoglasno je donela odluku o propisivanju izgleda obrazaca za prikupljanje potpisa građane kao i sve ostale obrasce neophodne za predaju izbornih lista.\nKako Dnevnik Juga, najveće stranke u Leskovcu već su počele prikupljanje potpisa, a već večeras i sutra očekuje se i predaja prvih izbornih lista.\nČlanove Gradske izborne komisije izabrala je Skupština grada Leskovca i u njoj srazmerno broju odbornika, svoje članove imaju Srpska napredna stranka, Socijalistička partija Srbije, Jedinstvena Srbija, grupa građana „Za Leskovac ZAJEDNO“, Bolja Srbija, Demokratska stranka i Srpska radikalna stranka.\nPrvoj sednici GIK-a nakon raspisivanja lokalnih izbora prisustvovali su i predstavnici Nevladine organizacije „Crta“ koja će pratiti izborni proces.\nTags gik gradska izborna komisija obrasci rokovi\nPrevious Predsednik opštine Medveđa govornik na Kopaonik biznis forumu\nNext NOVA DROGERIJA U LESKOVCU: Otvaranje „dm drogerie markt“ sutra u Leskovcu, Andrija Jo na kasi – prihod u humanitarne svrhe


Niška televizija » Rusija: Izvoz srpskog Fijata u okviru uzajamne kvote\nObjavljeno 18.05.2015. 20:32\nMOSKVA – Rusija bi mogla da podrži zahtev Srbije da joj se omogući ograničeni bescarinski uvoz putničkih vozila marke „fijat“, ali u okviru uzajamne kvote, rekla je danas pomoćnica ruskog ministra za ekonomski razvoj Jelena Laškina.\n„Uzimajuci u obzir obraćanje Srbije da joj se u okviru važećeg režima slobodne trgovine omogući ograničeni bescarinski uvoz putničkih vozila marke ’fijat‘ srpske proizvodnje u Rusku Federaciju, odgovarajući ruski resori smatraju da je moguće podržati zahtev u okviru uzajamne kvote“, navela je ona u pisanoj izjavi za sajt Sputnjik Srbija.\n„Svaka od zemalja-članica Carinske unije mora da da svoju saglasnost, tako da to nije jednostavno pitanje i traje neko vreme, ali imamo naznake da bi prvi kontingent mogao veoma brzo, recimo već u toku maja, eventualno početkom juna da bude odobren“, rekao je Sertić.\nOn nije želeo da licitira o kom broju vozila bi se radilo u tom prvom kontigentu, rekavši da je u odnosu na taj broj znacajniji politicki okvir i spremnost Carinske unije da prema Srbiji „pokaže takvu vrstu pažnje i otvori mogucnost“ da jedan deo automobila proizvedenih u Kragujevcu ode na to tržište, podsetio je Sputnjik.\nPodseća se, takođe, da su ruske fabrike automobila do sada kod nas bile poznate po jeftinim i pouzdanim automobilima zastarele tehnologije. Poslednjih sedam godina, veliki giganti kao što je „Autovaz“ dobili su zadatak od predsednika Ruske Federacije Vladimira Putina da naprave jeftine, dizajnerski prihvatljive i tehnološki napredne automobile, naveo je RTS.\nDa bi se to uradilo u što kraćem roku, angažovani su veliki strani koncerni kao što su „Dženeral motors“ i „Reno Nisan grupacija“, pa će tako ove godine na tržište biti lansirano nekoliko modela koji se mogu i kod nas uvoziti po izuzetno konkuretnim cenama, navedeno je na sajtu RTS.\nTanjug 18 Maj 2015 16:42